Με το αριστερό και στα Περιβόλια, ήττα 2 - 1 από τον Ατρόμητο\nΑθλητισμός Βρέθηκε πίσω στο σκορ, όμως δεν πτοήθηκε. Με παλικαρίσια ανατροπή ο Ατρόμητος έφυγε ασπροπρόσωπος, 2-1, από τα Περιβόλια. Φωνάζουν δικαιολογημένα στον Πλατανιά για πέναλτι που δεν δόθηκε στο φινάλε. 31.08.2015\nΣτο προσκήνιο ο Μπερμπάτοφ για τον ΠΑΟΚ\nΑθλητισμός Οι αρνητικές εξελίξεις στο θέμα του φορ βάζουν τον Ιβάν Σαββίδη σε σκέψεις για το μπαμ που θα αλλάξει άρδην την κατάσταση. Ο Ντίμιταρ Μπερμπάτοφ, ξανά, σε πρώτο πλάνο. 31.08.2015\nΕνδιαφέρον για Σαχινίδη\nΑθλητισμός Ενδιαφέρον για την απόκτηση του 29χρονου (20-01-1986) επιθετικού Βασίλη Σαχινίδη έχει δείξει ο ΟΦΗ. 31.08.2015\nΑπέκτησε Ιντέγιε, παίρνει και Ερνάνι ο Ολυμπιακός\nΑθλητισμός Παίκτης του Ολυμπιακού είναι ο Ιντέγε Μπράουν, ενώ οι "ερυθρόλευκοι" βρίσκονται κοντά στην απόκτηση και του Ερνάνι. 31.08.2015\nΑνακοίνωσε την επιστροφή Μουνάφο\nΑθλητισμός Η συμφωνία ανάμεσα στην ΠΑΕ Πλατανιάς και τον Χουάν Μουνάφο ήταν δεδομένη, και οριστικοποιήθηκε τη Δευτέρα (31/8) με την ανακοίνωση της επιστροφής του 27χρονου μέσου στα Χανιά. 31.08.2015\nΈμεινε Παναθηναϊκό ο Καρέλης\nΑθλητισμός Προτάσεις ήρθαν πολλές, όμως όλες απορρίφθηκαν. Ο Νίκος Καρέλης δεν πρόκειται να φύγει απ' τον Παναθηναϊκό και συνεχίζει στα πράσινα για τη δημιουργία ισχυρής ομάδας, όπως λένε στο τριφύλλι. 31.08.2015\nΑθλητισμός Την απόκτηση του Δημήτρη Μάνου ως δανεικού από τη Βέροια ανακοίνωσε η ΠΑΕ Εργοτέλης - Το πρώτο του επαγγελματικό συμβόλαιο με τους "κιτρινόμαυρους" υπέγραψε ο Ζαν Κούρτι - Συζητήσεις με Κώτσιο για το κέντρο της άμυνας. 31.08.2015\nΕπέστρεψε για την άνοδο ο Πόποβιτς\nΑθλητισμός Η τρίτη θητεία του Ζντράβκο Πόποβιτς στον ΟΦΗ ξεκίνησε τη Δευτέρα 31/8, οπότε και ανακοινώθηκε η επιστροφή του στο ρόστερη της κρητικής ομάδας - "Νοιώθω σπίτι μου τον ΟΦΗ" υπογράμμισε στις πρώτες του δηλώσεις ο 32χρονος Κροάτης επιθετικός. 31.08.2015\nΑθλητισμός 9ος Κνώσειος δρόμος, οικογενειακός - Τρέξιμο και πεζοπορία 5.000 μέτρων - Ο αγώνας είναι αφιερωμένος στον Σύλλογο "η καρδιά του παιδιού" και όλα τα έσοδα του θα διατεθούν εκεί. 31.08.2015\nΣτην Ερσίγιεσπορ ο Γ. Σαρρής\nΑθλητισμός Στην Τουρκική Ερσίγιεσπορ θα συνεχίσει την καριέρα του ο πρώην αμυντικός του Εργοτέλη και της ΑΕΚ Γιώργος Σαρρής ο οποίος και φέτος απασχόλησε μεταγραφικά την κρητική ομάδα. 31.08.2015\nΎστατη προσπάθεια η Γκενκ για Καρέλη\nΑθλητισμός Άνθρωποι της Γκενκ βρίσκονται στην Ελλάδα σε μια απέλπιδα προσπάθεια να αποκτήσουν τον Νίκο Καρέλη, κάνοντας νέα βελτιωμένη πρόταση στον Παναθηναϊκό. Λίγες οι πιθανότητες παραχώρησης του διεθνή ποδοσφαιριστή. 31.08.2015\n“Όχι” Ρόμα σε Τσέλσι για Μανωλά\nΑθλητισμός Ούτε καν επίσημη πρόταση δεν πρόλαβε να κάνει η Τσέλσι για τον Κώστα Μανωλά, αφού η διοίκηση της Ρόμα φρόντισε από τις πρώτες διερευνητικές κρούσεις να ξεκαθαρίσει ότι ο παίκτης δεν πωλείται. 31.08.2015\nΣτην Ανόρθωση ο Πελέ\nΑθλητισμός Την έναρξη της συνεργασίας της με τον Πελέ, που έμεινε ελεύθερος απ’ τον Ολυμπιακοί, ανακοίνωσε για τα επόμενα δύο χρόνια η Ανόρθωση. 31.08.2015\nΣτηρίζει Αλαφούζο ο Πατέρας\nΑθλητισμός Κατηγορηματικά διαψεύδει με δήλωσή του ο Νίκος Πατέρας τα δημοσιεύματα για επιστροφή του στον Παναθηναϊκό, ξεκαθαρίζοντας πως δεν έχει καμία τέτοια πρόθεση και πως στηρίζει τον Γιάννη Αλαφούζο. 31.08.2015\nΠρόταση 2 εκ. ο ΠΑΟΚ για Μπέργκ - Αρνητικά απάντησε ο ΠΑΟ\nΑθλητισμός Την πόρτα του Παναθηναϊκού για τον Μάρκους Μπεργκ χτύπησε ο ΠΑΟΚ! Οι πράσινοι... προφανώς απάντησαν αρνητικά, καθώς ο Σουηδός δεν είναι προς πώληση και δη με το ποσό που έδινε ο Δικέφαλος. 31.08.2015


Survivor Spoiler Bomb! Μεγάλη Ανατροπή Σήμερα: Δείτε Ποιοι Κερδίζουν Τελικά και θα Πάθετε την Πλάκα της Ζωής σας!\nnewsthessaloniki > LIFESTYLE > Survivor Spoiler Bomb! Μεγάλη Ανατροπή Σήμερα: Δείτε Ποιοι Κερδίζουν Τελικά και θα Πάθετε την Πλάκα της Ζωής σας!\nSurvivor Spoiler Bomb! Μεγάλη Ανατροπή Σήμερα: Δείτε Ποιοι Κερδίζουν Τελικά και θα Πάθετε την Πλάκα της Ζωής σας!\nSurvivor 2: Απίστευτη Μάχη με Τρελά Νεύρα Απόψε για την Ασυλία – Ποια Ομάδα θα Καταφέρει να βγει Αλώβητη;\nΠρώτη μάχη για την ασυλία απόψε στο Survivor μετά τον ανασχεδιασμό των δυο ομάδων.\nΔυο μέτωπα διαφορετικά που μέχρι πρότινος ήταν ομάδα. Ποια από τις δύο θα καταφέρει να κερδίσει την ασυλία και ποιοι θα είναι οι παίκτες που θα ψηφιστούν προς αποχώρηση; Στο αποψινό επεισόδιο θα δούμε επίσης τη τεταμένη σχέση ανάμεσα σε Εύη Σαλταφερίδου και Κατερίνα Δαλάκα.\nΗ απάντηση απόψε το βράδυ!\nSurvivor Πανόραμα: Δείτε πλάνα από το σημερινό αγώνισμα ασυλίας\nΑγώνισμα ασυλίας στο σημερινό επεισόδιο του Survivor και αναμένεται να γίνει… χαμός στον Άγιο Δομίνικο.\nΟι δυο ομάδες θα δώσουν τον καλύτερό τους εαυτό για να κερδίσουν την ασυλία και να εξασφαλίσουν την παραμονή τους στο νησί. Ειδικά μετά και τις αλλαγές που έχουν γίνει στο παιχνίδι, ο αγώνας αναμένεται να είναι συγκλονιστικός και με ένταση.\nΣτην εκπομπή Survivor Πανόραμα έδειξαν πλάνα τόσο από το σημερινό αγώνισμα όσο και από τις δηλώσεις που κάνουν οι παίκτες για όσα συμβαίνουν στην παραλία.\nΗ ένταση κορυφώνεται και σύμφωνα με τα τελευταία νέα νικητές θα ειναι οι Μαχητές!


Blue Star Naxos (IMO 9241786) - Eπιβατηγά Οχηματαγωγά - Shipfriends\nMay 22, 2005 in Eπιβατηγά Οχηματαγωγά\nBlue Star Naxos Main Particulars / Blue Star Naxos Βασικά Χαρακτηριστικά :\nName / Όνομα: Blue Star Naxos\nIMO Number: 9241786\nPanagia Ekatontapiliani 96 posts\ngpap2006 20 posts\nEdited June 14, 2013 by proud_ionian\nΑ-χααααα!!! Παντως απο Πειραια εφυγε στις 1910, με 1 ωρα και 40 καθυστερηση. Ξερει κανεις λεπτομερειες?\nΡε μαγκες, ποιος είναι ο γκαντέμης εδώ μέσα που έλεγε προχτές τί γίνεται αν πάθει βλάβη ένα αστέρι των Κυκλάδων?????\nΕγω παντως για αλλαγη ειχα γραψει και οχι για βλαβη....Παντως αναμενομενο ηταν με οτι τραβανε πια κι αυτα προκειμενου να βγαλουν κανα φραγκο...\nΠαντως απο Πειραια εφυγε στις 1910, με 1 ωρα και 40 καθυστερηση.\nμηπως ειχε μαζεψει καθυστερηση απο την σαββατιατικη κρουαζιερα στην καλυμνο;\nΕγώ είχα γράψει για βλάβη\nΠάντως σήμερα εντάξει ήταν έκανε κανονικά δρομολόγιο.\nΑπο τη Παρασκευη το B.S. NAXOS θα κανει ΠΑΡΟ-ΝΑΞΟ-ΑΣΤΥΠΑΛΑΙΑ-ΚΑΛΥΜΝΟ.\nΚαι απο 17-7 και μετα καθε Παρασκευη και Κυριακη.\nΕιδα χθες το FAX της εταιρειας ,για ενημερωση προς το λιμεναρχειο της Αστυπαλαιας\nΚαι η εταιρεια το δινει αυτο που ειπα παραπανω . Τελεια για την ΑΣΤΥΠΑΛΑΙΑ καθε παρασκευη και κυριακη , φετος θα ειναι η χρονια της , με το BS δωματια απο τωρα\nΦευγω για ΑΣΤΥΠΑΛΑΙΑ στις 31-7 και εχω εισητηρια με το BS NAXOS , αλλα βλεπω οτι τα απογευματινα τα κανει το BS PAROS , θα γινει σκατζα βαρδιας μεσα στη βδομαδα ?????\nΌπως έχει αναφερθεί παλαιοτέρα τα Blue Star Paros & Naxos σκαντζάρουν δρομολόγια μετά από κάθε μήνα!! Γυρνάει το ένα πρωινό και το άλλο απογευματινό, έτσι ώστε να κάνουν καμία διανυκτέρευση στο Πειραιά, αυτοί που ήταν το προηγούμενο μήνα στα απογευματινά δρομολόγια!!\nΚαθε 50 μερες αλλαζουν δρομολογια τα πλοια.. Τουλαχιστον αυτο γινονταν το χειμωνα\nΤο εισητιριο μου λεει BS NAXOS 17.30 προς ΑΣΤΥΠΑΛΑΙΑ .\nΤο ΥΕΝ δινει το BS PAROS χωρις ομως να πιανει ΑΣΤΥΠΑΛΑΙΑ (ΣΥΡΟ-ΠΑΡΟ-ΝΑΞΟ-ΚΑΛΥΜΝΟ) .\nΤο OPENSEAS δινει το BS NAXOS (ΠΑΡΟ-ΝΑΞΟ-ΑΣΤΥΠΑΛΑΙΑ-ΚΑΛΥΜΝΟ) .\nΤο site της BLUE STAR δινει το BS PAROS (ΠΑΡΟ-ΝΑΞΟ-ΑΣΤΥΠΑΛΑΙΑ-ΚΑΛΥΜΝΟ)\nΕγω τι απο ολα να πιστεψω ?????\nΤο OPENSEAS βεβαιως γιατι ειναι πιο αξιοπιστο απ ολα τα υπολοιπα και ειναι αυτο που βλεπουνε και οι πρακτορες. Τωρα αν κατεβεις και δεις το ΠΑΡΟΣ παρε θαρρος και φορα και ανεβα σα να μην τρεχει τιποτα. Καλου η κακου περνα και απο το πρακτορειο πριν να ρωτησεις. Δε νομιζω ομως να εχεις προβλημα... Αλλαξοβαποριες γινονται συνεχεια\nΠηρα τη BS τηλ. και μου ειπαν οτι θα κανει ταξιδι σαββατο βραδυ για ΘΗΡΑ και ετσι θα σκαντζαρει απογευμα\nΗταν κανεις στη βραδυνη αναχωρηση του ΝΑΞΟΣ , για να ξερω τι με περιμενει αυριο ?????\nΚαλησπερα σας !!!! Επεστρεψα τωρα με το ΝΑΞΟΣ , ακριβως στην ωρα 15.05 μπηκε λιμανι\nΜιας και μιλατε για υπεραριθμους και χτες στο ΝΑΞΟΣ (δε κοβω και το κεφαλι μου) πρεπει να ηταν καπως ετσι.....Το λεω αυτο γιατι υπηρχαν πολλοι που δεν βρισκαν να κατσουν μετα τη ΠΑΡΟ ........\nΞεχάστηκε να αναφερθεί ότι τα Blue Star Paros & Naxos κάνανε τράμπα τα δρομολόγια τους!!! Το πρωί το Naxos και το απόγευμα το Paros!!\nΤαξίδεψα με το blue star naxos από Πάρο για Πειραιά. Διαπίστωσα ότι ήταν πολύ βρώμικο ακόμα και τα αεροπορικά και τα σαλόνια και οι τουλάετες και έκανε από πάρο για Πειραιά 4 και 1/2 ώρες\nΑπό χθες το μεσημέρι το πλοίο ήταν εδώ, αλλά δεν είχαν προγραμματίσει δρομολόγιο το απόγευμα!! Είχαν προγραμματίσει για σήμερα το πρωί, αλλά δεν έφυγε πάλι λόγω απαγορευτικού!! Αλλά το πλοίο είχε φορτώσει!!\nΤο πλοιο εφγε τελικα χτες στις 12,00 απο Πειραια...\nΣήμερα κατά τις 16:45 ανέβαζαν πάνω το Fast rescue boat!! Μήπως καμία έκτακτη επιθεώρηση ή απλώς ένα γυμνάσιο??\nΤώρα εάν στα τέσσερα χρόνια βγάζουν προβλήματα με τις λαμαρίνες, σκεφτείτε να δείτε τι θα γίνει εάν φτάσουν 30 χρόνων!! Όπως καλά μου έλεγε κάποτε ένας πράκτορας στη Σαντορίνη το 2002, εάν είναι στα 20 χρονιά όπως είναι οι Απόλλωνας στα 35ετια θα είναι θαύμα!\nΑυτό έχει ακουστεί πολλές φορές μέσα στο φόρουμ αλλά εγώ διαφωνώ ως προς το ένα σκέλος. Το αν το πλοίο "στούκαρε" ή του συναίβει κάτι τέλος πάντων στη Σαντορίνη (το οποίο για να το μάθω πρέπει να μυρίσω τα νύχια μου απ'ότι καταλαβαίνω) και πρέπει να σταματήσει τα δρομολόγια για να επισκευαστεί σαφώς και δεν ευθύνεται το σκαρί γι'αυτό. Επίσης αν τα εν λόγω πλοία έχουν σακατευτεί από την κατάχρηση που τους γίνεται χειμώνα καλοκαίρι, από τα καύσιμα που χρησιμοποιούν και ντουμανιάζει το λιμάνι ή από τις ακινησίες μιας εβδομάδας το χρόνο πάλι δεν φταίνε τα σκαριά αλλά κατά τη γνώμη μου η εταιρία.\nΑν τα πλοία έκανα λογικά και όχι εξαντλητικά δρομολόγια, έκαναν τις σωστές ακινησίες κτλ και παρουσίαζαν αυτά τα προβλήματα τότε ΝΑΙ κι εγώ σαράβαλα θα τα θεωρούσα και "κορεάτικα ανταλλακτικά" όπως τα έχει πει ένα πολύ καλός φίλος από δω μέσα. Αλλά τώρα δεν τα θεωρώ σαράβαλα εκ κατασκευής. Και για να γίνω ακόμα πιο ακραίος, δεν θα ήθελα στα 20 τους χρόνια (αν μείνουν μέχρι τότε λόγω οικονομικής πολιτικής της εταιρίας) να έχουν την μηχανολογική κατάντια του ΑΠΟΛΛΩΝΑ ή του ΠΗΓΑΣΟΥ πουτ ταλαιπώρησαν πολλοί περισσότερο τους επιβάτες απ'ότι τα BS.\nΤη Δευτέρα 19-12-05 και λίγο πριν δέσει το πλοίο στη Νάξο (γύρω στις 10:00)\nακούστηκε θόρυβος και ισχυρό τράνταγμα. Το πλοίο έδεσε τελικά αλλά καθυστέρησε πολύ να φύγει από Νάξο.Αυτά τα πληροφορήθηκα από επιβάτη που ανέβηκε στην 'Ιο. Ίσως η καθυστέρηση να οφείλεται στην έκτακτη μεταφορά κάποιου ασθενή στη Σύρο αλλά .......


Δύο ειδικοί ενώνουν τις δυνάμεις τους και μας λένε μερικές σημαντικές αλήθειες για το θηλασμό.\nΓΡΑΦΕΙ: ΕΛΕΝΗ ΔΑΣΚΑΛΑΚΗ 24-06-2019\nΑπό την Ξένια Χατζηθωμά, βοηθό μητρότητας, σύμβουλο θηλασμού (CBI), εκπαιδεύτρια γονέων Attached at the Heart, www.thisisyourmotherhood.com και την Ίρις Χατζητζάνου, ψυχολόγο - ψυχοθεραπεύτρια\nΉταν λίγο πριν την γέννηση του πρώτου μου παιδιού, όταν ρωτήθηκα για πρώτη φορά εάν είχα σκοπό να θηλάσω. Μου φάνηκε περίεργη ερώτηση και χωρίς πολλή σκέψη απάντησα θετικά. Η αλήθεια είναι ότι το μόνο που ήξερα για το θηλασμό, πριν ακόμα γίνω μητέρα, είναι ότι ήθελα να θηλάσω. Δεν γνώριζα τότε τα σωματικά και συναισθηματικά οφέλη που προσφέρει ο θηλασμός τόσο στο μωρό μου όσο και σε εμένα. Δεν ήξερα πόσο βοηθητική θα ήταν η υποστήριξη που χρειάστηκα σε αυτό το ταξίδι. Δεν γνώριζα ακόμη ότι, αν και ο θηλασμός είναι το φυσικό επόμενο βήμα μετά τον τοκετό, θα χρειαζόμουν εξάσκηση, επιμονή και υπομονή που δεν ήξερα καν ότι διέθετα.\nΈχοντας βιώσει προσωπικά τη μαγεία αλλά και την απαιτητικότητα του θηλασμού, και έχοντας υποστηρίξει νέες μητέρες στις δικές τους εμπειρίες, πιστεύω ότι υπάρχουν κάποια βασικά πράγματα που αξίζει η κάθε μέλλουσα και νέα μητέρα (και πατέρας) να γνωρίζει πριν ακόμα υποδεχτεί το νέο τους μωρό στον κόσμο.\nΗ προετοιμασία μετράει\nΌπως σε καθετί καινούριο που μαθαίνουμε στη ζωή μας, η προετοιμασία και η σωστή ενημέρωση είναι πολύτιμη και μας προσφέρει τα απαραίτητα εφόδια για το ξεκίνημα αυτής της σχέσης που λέγεται θηλασμός. Η εγκυμοσύνη είναι η κατάλληλη περίοδος για την ενημέρωση σχετικά με το θηλασμό. Για τη μέλλουσα μητέρα υπάρχει η δυνατότητα υποστήριξης μέσα από μαθήματα θηλασμού ή/και εξατομικευμένες συναντήσεις με σύμβουλο θηλασμού.\nΜια μοναδική επαφή\nΗ επαφή «δέρμα με δέρμα» και η στενή σχέση βρέφους-μητέρας απευθείας μετά τον τοκετό παρέχουν ευεργετικά οφέλη για τη σωματική και ψυχοσυναισθηματική υγεία και των δύο, καθώς και για το θηλασμό.\nΖήτησε έγκαιρα βοήθεια\nΟ θηλασμός είναι ο φυσικός τρόπος να θρέψεις το μωρό σου, αλλά αυτό δε σημαίνει απαραίτητα ότι είναι και εύκολος. Ο πόνος, η έντονη ενόχληση, ο τραυματισμός της θηλής ως σημάδια ενδέχεται να σημαίνουν ότι χρειάζεσαι υποστήριξη και εάν την λάβεις νωρίς πολλά από αυτά τα προβλήματα αντιμετωπίζονται.\nΆκου εσένα και το μωρό σου\nΟ θηλασμός αποτελεί μια ξεχωριστή σχέση ανάμεσα στη μητέρα και το βρέφος της. Κατά συνέπεια, ο τρόπος, η συχνότητα και η διάρκεια του θηλασμού εξαρτώνται αποκλειστικά από εσένα και το μωρό σου. Αφήνοντας στην άκρη τους κανόνες, τους προγραμματισμούς και τις ρουτίνες, τις απόλυτες απόψεις και εμπειρίες των άλλων, μπορείς να επικεντρωθείς και να ανταποκριθείς στο δικό σου μωρό.\nΜια μοναδική συναισθηματική εμπειρία\nΟ θηλασμός μπορεί να φέρει πολλά (και συχνά ανάμεικτα!) συναισθήματα. Κάποιες φορές μπορεί να λατρεύεις το θηλασμό. Κάποιες άλλες, πάλι, μπορεί να μη σου αρέσει καθόλου. Όλα τα συναισθήματά σου είναι επιτρεπτά. Αξίζεις να έχεις γύρω σου ανθρώπους που θα σε ακούσουν χωρίς επίκριση και που θα σου θυμίσουν ότι είσαι ένας άνθρωπος που βιώνει μια μεγάλη αλλαγή, και μια καλή μητέρα με όλα σου τα συναισθήματα, θετικά και αρνητικά.\nΟ ρόλος της αλληλοϋποστήριξης\nΟ θηλασμός δεν χρειάζεται να γίνεται μοναχικά. Παρά την παραδοχή ότι το πρώτο διάστημα με το μωρό σου είναι απαιτητικό και συχνά φέρνει συναισθήματα απομόνωσης, η δύναμη του μοιράσματος μπορεί να είναι μαγική. Το να συναναστραφείς με μητέρες που βιώνουν παρόμοια συναισθήματα και προκλήσεις με σένα μπορεί να λειτουργήσει απελευθερωτικά.\nΟ θηλασμός δεν είναι μονόδρομος\nΟ θηλασμός δεν είναι ο μοναδικός τρόπος να θρέψεις το μωρό σου και να συνδεθείς μαζί του. Τα οφέλη του θηλασμού στη σωματική και συναισθηματική υγεία μητέρας και μωρού είναι αδιαμφισβήτητα. Ωστόσο, η εμπειρία θηλασμού σου μπορεί να μην είναι αυτή που προσδοκούσες. Ακόμα και η συνειδητή επιλογή σου να μην θηλάσεις είναι αποδεκτή. Χρειάζεται να γνωρίζεις ότι αυτή η απόφαση ή εξέλιξη δε σε καθιστά λιγότερο καλή ή ικανή μητέρα ούτε θα ορίσει την δυνατότητα σου να συνδεθείς με το μωρό σου.\nΑπαραίτητη η φροντίδα της ψυχικής υγείας\nΜε τον ερχομό ενός μωρού, η γυναίκα μπορεί να βιώσει μία γκάμα δυσκολιών. Αυτές μπορεί να περιλαμβάνουν την έντονη στενοχώρια, το άγχος, το θυμό, την αποσύνδεση, και οι οποίες δυνητικά μπορεί να εξελιχθούν σε ψυχικές διαταραχές. Σε αυτή την περίπτωση είναι σημαντικό να γνωρίζει ότι δεν είναι μόνη και ότι είναι απαραίτητο και υγιές να ζητήσει υποστήριξη από έναν ειδικό ψυχικής υγείας. Το σημαντικότερο πράγμα που θα προσφέρει στο μωρό της είναι μια δυνατή και ισορροπημένη μαμά που θα είναι σε θέση να ανταποκρίνεται στις ανάγκες του με αγάπη και ηρεμία.\nΑΛΗΘΕΙΕΣ ΓΙΑ ΤΟ ΘΗΛΑΣΜΟ\nΒΟΗΘΕΙΑ ΓΙΑ ΤΟ ΘΗΛΑΣΜΟ


Μοράις: «Μερικές φορές το ποδόσφαιρο είναι άδικο Μοράις: «Μερικές φορές το ποδόσφαιρο είναι άδικο | Super-FM\nΣτο ψηφοδέλτιο της Ν.Δ. ο Αντώνης Πανούτσος του Sport Fm\nΥποψήφιος στον Δήμο Ζαγορίου ο Γ. Σουκουβέλος\nΤα στιγμιότυπα από τον αγώνα Σερβιανά – Φλωριάδα 3-0\nΔιατήρηση των μειονεκτικών περιοχών ζητά ο Δήμος Ιωαννιτών\n13 Νοεμβρίου 2018, 09:45\nΟι τραυματίες επιστρέφουν, αλλά οι απουσίες θα συνεχιστούν\nΜοράις: «Μερικές φορές το ποδόσφαιρο είναι άδικο\nBy Super-fm on\t 19 Δεκεμβρίου 2016, 23:01 ΠΑΣ Γιάννινα\nΔεν στάθηκε τόσο πολύ στη φάση του οφσάιντ γκολ του ΠΑΣ Γιάννινα ο Μοράις, αλλά στο ότι η ομάδα του έκανε μια μεγάλη προσπάθεια, χωρίς όμως να πάρει τελικά τους βαθμούς. Τέλος ισχυρίστηκε ότι αυτό που μπορεί να κάνει είναι να βελτιώσει την ΑΕΚ.\nΑναλυτικά ο Μοράις είπε:\n«Το παιχνίδι, όπως είδατε, ήταν ένα δύσκολο παιχνίδι, με παίκτη λιγότερο. Αλλά καταφέραμε με καλή οργάνωση, να δημιουργήσουμε ευκαιρίες για γκολ, προκειμένου να μιλάμε για διαφορετικό αποτέλεσμα. Είναι κρίμα για την προσπάθεια των παικτών, που δεν πήραμε τους τρεις βαθμούς. Πρέπει να συνεχίσουμε να δουλεύουμε και να προσπαθούμε. Συγχαρητήρια για την προσπάθεια των παικτών. Οι παίκτες ήταν φανταστικοί στον τρόπο που ερμήνευσαν τον τρόπο παιχνιδιού που έπρεπε να ακολουθήσουμε. Άξιζαν κάτι καλύτερο, αλλά μερικές φορές το ποδόσφαιρο, είναι άδικο. Και δεν αξίζει να μιλήσω για κάποια άλλα πράγματα. Θα μιλήσω μόνο για το παιχνίδι. Θέλω να ευχηθώ σ’ όλους καλά Χριστούγεννα. Και ο νέος χρόνος να μας δώσει περισσότερους βαθμούς, σε παιχνίδια παρόμοια με το σημερινό».\nΓια την ενέργεια του Αραβίδη\n«Το παιχνίδι έχει τελειώσει. Θα πρέπει να δούμε τα πράγματα που συνέβησαν και να τα διορθώσουμε να μην ξανασυμβούν. Το να χάνεις έναν παίκτη, στα πρώτα δέκα λεπτά, γίνονται πολύ πιο περίπλοκα τα πράγματα. Θα πρέπει ο καθένας να αναλαμβάνει τις ευθύνες του. Αυτά τα παιχνίδια, η συναισθηματική ποιότητα, είναι βασική. Όχι μόνο σε σχέση με τους παίκτες».\nΓια το αν υπάρχει ατυχία στα τελευταία λεπτά\n«Σκέφτομαι πως η τύχη έχει να κάνει με την συγκέντρωση. Λέω πως η συγκέντρωση, αυτός που μαρκάρει έναν παίκτη, πρέπει να είναι συγκεντρωμένος. Χάθηκε η συγκέντρωση στην Τούμπα και δεχθήκαμε γκολ. Αυτός που σκόραρε σήμερα, κάποιος τον μάρκαρε. Αυτός που μάρκαρε, δεν τον μάρκαρε καλά. Αυτό δεν είναι έλλειψη τύχης. Δεν θέλω να μιλήσω να πω αν ήταν οφσαιντ ή όχι. Δεν μπορώ να αλλάξω την δουλειά του διαιτητή. Μπορώ να δουλέψω με την ομάδα, για να διορθώσω κάποια πράγματα».\nΓια τις μεταγραφές\n«Έχω ξεκάθαρα στο μυαλό μου αυτό που πρέπει να γίνει, για να φτάσουμε εκεί που θέλουμε. Το παιχνίδι μας από εβδομάδα σε εβδομάδα βελτιώνεται. Σήμερα με έντεκα παίκτες, ίσως το αποτέλεσμα θα μπορούσε να ήταν διαφορετικό. Η ομάδα συνεχίζει να βελτιώνεται. Έχουμε πάρει ήδη έναν παίκτη. Θα βοηθήσει την βελτίωση της ομάδας. Όταν έρθει ο δεύτερος, θα το μάθετε. Σίγουρα η διοίκηση θέλει να ενισχύσει»\n13 Νοεμβρίου 2018, 20:31\n13 Νοεμβρίου 2018, 14:39\n13 Νοεμβρίου 2018, 14:25


= Monster Magnet LiVE @ Piraeus Academy\nΔημοσιεύθηκε : Πέμπτη, 01 Ιουνίου 2017 22:48\nMonster Magnet LiVE @ Piraeus Academy, 28-05-2017\nΚυριακή, λίγο μετά τις εννιά και είμαι μέσα στο venue με μια μπυρίτσα κρά-κουλη που λέει και ο αρχισυντάκτης και οργανώνω το πνεύμα μου για να δω παρθενική φορά τους Monster Magnet. Μια μπάντα που μας ταράζει είκοσι επτά χρόνια τώρα. Γιατί δεν είχα πάει μέχρι τώρα, παρόλο που έρχονται τόσα χρόνια στη χώρα μας; Δεν ξέρω να σας απαντήσω ειλικρινά. Είμαι σίγουρη πως έχω χάσει πολλές απίστευτες συναυλιακές στιγμές.\nΣτο θέμα μας τώρα. Η σκηνή σκοτεινιάζει και εννέα και μισή και ένα δευτερόλεπτο η μπάντα ανεβαίνει στη σκηνή. Χωρίς φανφάρες, καπνούς, φώτα να κάνουν το χώρο ντίσκο… Λιτά και απέριττα ορμάνε και ξεκινούν τον… πανικό! Ο Dave Wyndorf σε εκπληκτική φόρμα. Τι διάτανο, αυτός μικραίνει αντί να μεγαλώνει;\nΈχουν μεγαλώσει και επηρεαστεί από μπάντες ογκόλιθους από τη δεκαετία του εβδομήντα και ογδόντα και η μουσική τους θεματολογία είναι πολυεπίπεδη. Άλλωστε, μετά από τόσα χρόνια, έχουν πάρει όση αναγνώριση χρειάζονταν και τώρα χαλαροί, έχοντας στα σκαριά το νέο άλμπουμ, παρτάρουν με την ψυχή τους. Κλείνοντας μια ώρα επί σκηνής και τελειώνοντας το “Spine Of God”, οι Monster Magnet κατεβαίνουν από τη σκηνή. Αλήθεια τώρα; Μια ώρα;\nΜερικά λεπτά αμηχανίας για όλους… Όχι, δεν μπορεί να έχουν τελειώσει… Φυσικά και δεν είχε τελειώσει, πήραν μια ανάσα (σας είπα έπαιζαν ασταμάτητα, δεν έκαναν διαλείμματα) και ξαναμπούκαραν στη σκηνή για να συνεχίσουν και για μισή ώρα ακόμα να μας στέλνουν πίσω στο παρελθόν. Το “Space Lord” ήταν το τελευταίο τραγούδι με το Dave Wyndorf να κάνει το φωτογράφο και να απαθανατίζει την πώρωση του κοινού. Μας χαιρέτησαν ευγενικά, τα φώτα άναψαν για την αποχώρηση από το χώρο. Ήταν λίγο το setlist, σκέφτηκα, μετά θυμήθηκα ότι ήταν Κυριακή και οι συγκοινωνίες σταματούν πολύ νωρίτερα του Σαββάτου και τους είπα ευχαριστώ νοερά.\nΟι Monster Magnet μας μαγνήτισαν και υποσχέθηκα στον εαυτό μου να μην χάσω ένα τόσο δυνατό live ξανά!\nΓια τις υπέροχες φωτό κατηγορείτε την κυρία Χριστίνα Αλώσση\nΖητούμε συγγνώμη από τους Void Droid που δεν καταφέραμε να καλύψουμε την παρουσία τους επί σκηνής.


Η εκτέλεση του 34χρονου Κρίστοφερ Γιανγκ θα γίνει παρά τις αντιδράσεις - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / ΕΠΙΚΑΙΡΟΤΗΤΑ / Η εκτέλεση του 34χρονου Κρίστοφερ Γιανγκ θα γίνει παρά τις αντιδράσεις\nΠόπη Δεσποίνη 18/07/2018 ΕΠΙΚΑΙΡΟΤΗΤΑ, ΚΟΣΜΟΣ Αφήστε Σχόλιο\nΗ πολιτεία αναμένεται να εκτελέσει τον 34χρονο Κρίστοφερ Γιανγκ με θανατηφόρο ένεση στις 0200 ώρα Ελλάδας στο κελί του, σε φυλακή της πόλης Χάντσβιλ. Ο Γιανγκ έχει κριθεί ένοχος για την δολοφονία του Χασμούκ Πατέλ στο παντοπωλείο του στο Σαν Αντόνιο.\nΑν πραγματοποιηθεί η εκτέλεση, ο Γιανγκ θα είναι ο 13ος Αμερικανός κρατούμενος που θα εκτελείται αυτή τη χρονιά και ο 553ος στο Τέξας από τότε που το Αμερικανικό Ανώτατο Δικαστήριο επανέφερε τη θανατική ποινή το 1976. Το Τέξας έχει τη θλιβερή πρωτιά μεταξύ των αμερικανικών πολιτειών σε εκτελέσεις. Από την αρχή του χρόνου το Τέξας έχει πραγματοποιήσει επτά εκτελέσεις.\nΟι δικηγόροι του Γιανγκ, ο οποίος είναι Αφροαμερικανός, υπέβαλαν αίτημα την τελευταία στιγμή να ανακληθεί η απόφαση της εκτέλεσής του με τον ισχυρισμό ότι ο φυλετικός παράγοντας συνετέλεσε στην άρνηση αυτόν τον μήνα της Επιτροπής Απονομής Χάριτος και Αποφυλάκισης.\nΔικαστής αμερικανικού περιφερειακού δικαστηρίου απέρριψε σήμερα το αίτημά τους και οι δικηγόροι του ανακοίνωσαν ότι θα ασκούσαν έφεση επί της απόφασης.\nΟι δικηγόροι του είχαν επισημάνει ότι το συμβούλιο είχε προτείνει επιείκεια σε μια παρεμφερή υπόθεση νωρίτερα μέσα στον χρόνο, η οποία αφορούσε έναν λευκό θανατοποινίτη, και ότι θα έπρεπε να πράξουν το ίδιο και για την υπόθεση του Γιανγκ.\nΕκείνοι που ζητούσαν επιείκεια ήθελαν να προτείνει το συμβούλιο την ποινή της ισόβιας κάθειρξης.\nΤο Τέξας υποστηρίζει ότι ο Γιανγκ καταδικάστηκε και του αξίζει να πεθάνει για την δολοφονία, την οποία διέπραξε λίγο μετά την σεξουαλική επίθεση εις βάρος μιας γυναίκας, της οποίας είχε κλέψει το αυτοκίνητο.\nΤο αίτημα για επιείκεια στήριξε και ο γιος του θύματος, ο Μιτές Πατέλ, ο οποίος ισχυρίστηκε ότι ο Γιανγκ επέδειξε μεταμέλεια και βοήθησε άλλους συγκρατούμενούς του.\nTags ΑΜΕΡΙΚΑΝΙΚΟ ΑΝΩΤΑΤΟ ΔΙΚΑΣΤΗΡΙΟ ΑΜΕΡΙΚΗ ΔΙΚΑΣΤΗΣ ΔΟΛΟΦΟΝΙΑ ΘΑΝΑΤΙΚΗ ΠΟΙΝΗ ΚΡΑΤΟΥΜΕΝΟΣ ΚΡΙΣΤΟΦΕΡ ΓΙΑΝΓΚ ΛΗΣΤΕΙΑ ΤΕΞΑΣ


in Κοινωνία, Πολιτική, Υγεία\n12 Νοεμβρίου, 2021, 12:45 μμ\nΗ αναπληρώτρια υπουργός Υγείας Μίνα Γκάγκα (αριστερά), δίπλα στον υπουργό Υγείας, Θάνο Πλεύρη. Πηγή: ΕΟΔΥ\nTην ώρα που ο υπουργός Υγείας Θάνος Πλεύρης δήλωνε ότι το ΕΣΥ στη νότια Ελλάδα δεν πιέζεται, ένας 74χρονος εμβολιασμένος ασθενής στο Γενικό Νοσοκομείο Νίκαιας ήταν διασωληνωμένος, αλλά εκτός ΜΕΘ, λόγω έλλειψης κλινών. Λίγες ώρες αργότερα θα άφηνε την τελευταία του πνοή. Ο γιος του μίλησε στο Reporters United. Η κυβέρνηση σιώπησε.\nΕπώνυμη καταγγελία έλαβε το Reporters United ότι ασθενής με κορονοϊό διασωληνώθηκε στο Γενικό Νοσοκομείο Νίκαιας και μετά από μερικές ημέρες έχασε τη ζωή του χωρίς ποτέ να εισαχθεί σε Μονάδα Εντατικής Θεραπείας, επειδή δεν υπήρχε διαθέσιμη κλίνη.\n«Την Τρίτη 2 Νοεμβρίου, ο πατέρας μου, Χρήστος Ιωάννου, διακομίστηκε στο νοσοκομείο της Νίκαιας με κορονοϊό. Τις επόμενες μέρες η κατάστασή του επιδεινώθηκε και την Παρασκευή 6 Νοεμβρίου διασωληνώθηκε, χωρίς ωστόσο να εισαχθεί σε ΜΕΘ, αφού, όπως με ενημέρωσαν από το νοσοκομείο, δεν υπήρχε διαθέσιμο κρεβάτι. Ρώτησα το νοσοκομείο αν είχε γίνει αίτημα για να βρεθεί αλλού ΜΕΘ και μου απάντησαν θετικά, λέγοντάς μου ότι θα με ενημερώσουν μόλις υπάρξει διαθέσιμη κλίνη. Ωστόσο, αυτή δεν βρέθηκε ποτέ», είπε στο Reporters United ο Κωνσταντίνος Ιωάννου, εκπαιδευτικός ειδικής αγωγής στο δημοτικό σχολείο Μελισσοχωρίου Θεσσαλονίκης.\nΕνώ ο πατέρας του βρισκόταν διασωληνωμένος και εν αναμονή κλίνης, ο κ. Ιωάννου προσπάθησε να αναδείξει το γενικότερο ζήτημα της έλλειψης ΜΕΘ, δημοσιοποιώντας στις 8 Νοεμβρίου επιστολή στην οποία κατήγγειλε ότι παρά το σχετικό αίτημα του νοσοκομείου δεν βρισκόταν διαθέσιμο κρεβάτι και οι μέρες περνούσαν.\n«Το γεγονός ότι ο πατέρας μου βρίσκεται για τρίτη μέρα διασωληνωμένος εκτός ΜΕΘ καταδεικνύει ότι κλίνες ΜΕΘ Covid στα δημόσια νοσοκομεία δεν υπάρχουν πια ούτε στην Αττική (και όχι μόνο στη Βόρεια Ελλάδα, όπως αναφέρεται στη δημόσια σφαίρα)», σημείωνε στην επιστολή του. Ωστόσο, λίγες ώρες αργότερα, το βράδυ της 8ης Νοεμβρίου, ο 74χρονος ασθενής κατέληξε.\nΣτην επιστολή διατυπώνονταν εγκαίρως συγκεκριμένα ερωτήματα σχετικά με τη διαθεσιμότητα κλινών ΜΕΘ στην Αττική, καθώς και με την παράλειψη της πολιτείας να προχωρήσει σε επίταξη κλινών ΜΕΘ σε ιδιωτικά νοσοκομεία, εφόσον διαπιστωμένα δεν υπάρχει επάρκεια στα δημόσια. Το υπουργείο απέφυγε να δώσει οποιαδήποτε απάντηση σ’ αυτά.\nΗ πραγματικότητα διαψεύδει τον υπουργό Υγείας\nΑπό το ρεπορτάζ μας προκύπτει ότι είναι δεκάδες οι περιπτώσεις των ασθενών που παραμένουν εκτός ΜΕΘ. Κι αυτή δεν είναι η πρώτη φορά που γίνεται καταγγελία για παραμονή δεκάδων ασθενών χωρίς πρόσβαση σε ΜΕΘ -και στην Αττική- λόγω των πιέσεων που δέχεται το Εθνικό Σύστημα Υγείας (ΕΣΥ) από την πανδημία.\nΤην Τρίτη, 23 Μαρτίου, η Ομοσπονδία Ενώσεων Νοσοκομειακών Γιατρών Ελλάδας (ΟΕΝΓΕ) κατέθεσε αναφορά στον Άρειο Πάγο μιλώντας για «παραμονή σε καθημερινή βάση δεκάδων βαρέως πασχόντων διασωληνωμένων ασθενών εκτός ΜΕΘ σε κοινούς θαλάμους και σε πρόχειρους αναπνευστήρες». Στην αναφορά της η Ομοσπονδία υποστήριξε ότι «καταγράφεται η αδυναμία παροχής υπηρεσιών υγείας από τα νοσοκομεία ΕΣΥ Αθηνών-Πειραιώς σε ασθενείς Covid-19 και μη Covid-19», καθώς «δεν υφίστανται κλίνες ΜΕΘ για να εισαχθούν» και «όλα τα νοσοκομεία της Αττικής έχουν ξεπεράσει τις δυνατότητες ανάπτυξης κλινών νοσηλείας ασθενών με Covid».\nΠαρότι μεσολάβησαν μήνες, τα προβλήματα δεν λύθηκαν. Στις 9 Νοεμβρίου, η πρόεδρος των Νοσοκομειακών Γιατρών Θεσσαλονίκης Δάφνη Κατσίμπα μίλησε για «διασωληνωμένους ασθενείς που βρίσκονται εκτός ΜΕΘ» και για «επέκταση κλινών Covid και κλινών λοιπής νοσηρότητας από τις εντατικές σε χώρους χειρουργείων». Την ίδια μέρα, ο διευθυντής της Νευροχειρουργικής Κλινικής του νοσοκομείου Βόλου Νίκος Χαυτούρας είπε σε συνέντευξή του στην ΕΡΤ ότι μέσα στο Σαββατοκύριακο υπήρχαν πέντε διασωληνωμένοι ασθενείς εκτός ΜΕΘ.\nΟι καταγγελίες δεν σταματούν εδώ. Πάλι στις 9 Νοεμβρίου, ο Πάνος Παπανικολάου, διευθυντής στο Γενικό Νοσοκομείο Νίκαιας, είπε ότι το μεσημέρι εκείνης της ημέρας υπήρχαν στην επίσημη ηλεκτρονική πλατφόρμα ΕΚΑΒ – ΕΚΕΠΥ 85 βαρέως πάσχοντες διασωληνωμένοι στη λίστα αναμονής για ΜΕΘ. Σε αυτή τη λίστα είχε ενταχθεί και ο Χρήστος Ιωάννου.\nΣτην επίσημη ηλεκτρονική πλατφόρμα ΕΚΑΒ – ΕΚΕΠΥ αυτήν την στιγμή 85 (ογδόντα πέντε) βαρέως πάσχοντες διασωληνωμένοι στην λίστα αναμονής για ΜΕΘ.\n— P.G. Papanikolaou (@PGPapanikolaou) November 9, 2021\nΣύμφωνα με τον Κ. Παπανικολάου, την ίδια ημέρα 19 ασθενείς (7 Covid και 12 λοιπών παθήσεων) που είχαν εισαχθεί επειγόντως στο Αττικό παρέμεναν στο τμήμα επειγόντων περιστατικών «γιατί δεν υπάρχει ούτε καν ράντζο ελεύθερο», ενώ σύμφωνα με τους εργαζομένους στο νοσοκομείο υπάρχουν «100 ράντζα στους διαδρόμους».\nΗ Πανελλήνια Ομοσπονδία Εργαζομένων Δημόσιων Νοσοκομείων κατήγγειλε ότι όλες οι κλίνες ΜΕΘ Covid στην Κεντρική Μακεδονία είναι πλήρεις, μεταξύ των οποίων και οι 15 στο ΑΧΕΠΑ, οι 25 στο Παπαγεωργίου και οι 30 στο Παπανικολάου.\nΕντελώς διαφορετικά φαίνεται να αντιλαμβάνεται την πραγματικότητα ο υπουργός Υγείας Θάνος Πλεύρης, ο οποίος στις 8 Νοεμβρίου δήλωσε σε συνέντευξή του στον ΣΚΑΪ ότι «η νότια Ελλάδα δεν πιέζεται» και σημείωσε ότι υπάρχουν αντοχές και κενές κλίνες ΜΕΘ. Στην ίδια συνέντευξη ο κ. Πλεύρης υποστήριξε ότι ακόμα και στη βόρεια Ελλάδα αμέσως βρίσκεται κρεβάτι σε ΜΕΘ ή ΜΑΦ (Μονάδα Αυξημένης Φροντίδας).\nΤο Reporters United επικοινώνησε με το υπουργείο Υγείας για να μάθει πόσες είναι οι διαθέσιμες ΜΕΘ πανελλαδικά και στην Αττική και πόση τελικά πίεση υπάρχει στο ΕΣΥ, η οποία οδηγεί σε διασωληνωμένους εκτός ΜΕΘ. Ωστόσο, όπως αναλύουμε παρακάτω, το υπουργείο επέλεξε να μην μας απαντήσει.\nReporters United · Θάνος Πλεύρης στο ραδιόφωνο του ΣΚΑΪ\nΓιατί δεν έχει γίνει επίταξη κλινών σε ιδιωτικά νοσοκομεία;\nΟι πολλαπλές αναφορές και καταγγελίες για ασθενείς εκτός ΜΕΘ θέτουν το ερώτημα γιατί η κυβέρνηση δεν έχει ήδη επιτάξει κλίνες από τα ιδιωτικά νοσοκομεία. Στο ζήτημα έχει αναφερθεί τόσο ο κ. Πλεύρης -ο οποίος την περασμένη Τρίτη είπε ότι «είμαστε προ των πυλών να γίνουν και επιτάξεις, αν χρειαστεί, και αν δεν υπάρχει ανταπόκριση ιδιωτών γιατρών»-, όσο και η αναπληρώτρια υπουργός Υγείας Μίνα Γκάγκα, που μίλησε για το ενδεχόμενο να προστεθούν και νέες κλίνες από τον ιδιωτικό τομέα, ο οποίος «πρέπει να βοηθήσει».\nΩστόσο, καθώς υπάρχουν δεκάδες άνθρωποι που παραμένουν διασωληνωμένοι και περιμένουν για μια κλίνη ΜΕΘ, το «αν χρειαστεί» είναι εντελώς άστοχο, αφού ήδη χρειάζονται κλίνες, ενώ ο ιδιωτικός τομέας θα έπρεπε να έχει ήδη βοηθήσει ή να έχει εξαναγκαστεί να το κάνει δια της μεθόδου της επιτάξεως. Σε αυτό συνηγορεί και η μεγαλύτερη εξάπλωση της πανδημίας που παρατηρείται και στην Ελλάδα. Είναι αξιοσημείωτο ότι ανάμεσα σε 155 χώρες, η Ελλάδα βρίσκεται σήμερα στην 20ή θέση με βάση τον αριθμό θανάτων ανά εκατομμύριο πληθυσμού τις τελευταίες επτά μέρες.\nΤο Reporters United επικοινώνησε με το υπουργείο Υγείας, ζητώντας επίσημη ενημέρωση τόσο για την υπόθεση του εκλιπόντος ασθενή στο Γενικό Νοσοκομείο Νίκαιας όσο και για τον αριθμό των διασωληνωμένων ασθενών που βρίσκονται σήμερα εκτός ΜΕΘ. Ακόμη, ρωτήσαμε γιατί δεν έχει ήδη γίνει επίταξη κλινών ΜΕΘ σε ιδιωτικές κλινικές. Ωστόσο, το υπουργείο Υγείας δεν απάντησε στα ερωτήματά μας.\nΠαρά τη σιωπή του υπουργείου, το Reporters United θα συνεχίσει το ρεπορτάζ για να δώσει απαντήσεις στα παραπάνω ερωτήματα.\n«Ήθελα ο πατέρας μου να έχει πρόσβαση σε μια ίση ευκαιρία»\nΌλοι οι άνθρωποι πρέπει να έχουν την ευκαιρία να παλέψουν για να ζήσουν. Αυτό ήθελα και για τον πατέρα μου. Ηθελα να έχει πρόσβαση σε μια ίση ευκαιρία.Κωνσταντίνος Ιωάννου, εκπαιδευτικός\n«Κατά τη νοσηλεία του πατέρα μου οι γιατροί ήταν πολύ εξυπηρετικοί, έκαναν υπεράνθρωπες προσπάθειες και με κρατούσαν σε συνεχή ενημέρωση. Τα προβλήματα αφορούν το κράτος, που πρέπει να ενημερώσει τους πολίτες για το πόσοι ασθενείς σήμερα βρίσκονται εκτός ΜΕΘ και περιμένουν στη λίστα. Απαιτείται διαφάνεια. Οι οικογένειες έχουν δικαίωμα να ξέρουν τι συμβαίνει με τους ανθρώπους τους στα νοσοκομεία», σχολίασε ο κ. Ιωάννου στο Reporters United.\nΟ ίδιος πρόσθεσε: «Τα ιδιωτικά νοσοκομεία πρέπει να συνδράμουν, αν τα δημόσια νοσοκομεία δεν έχουν διαθέσιμα κρεβάτια. Όσο ο πατέρας μου ήταν στο νοσοκομείο, κάλεσα σε δύο ιδιωτικά νοσοκομεία, για να δω αν μπορεί να μεταφερθεί εκεί, παρότι δεν ήξερα αν μπορούσα να αναλάβω το κόστος της νοσηλείας. Τα νοσοκομεία μού απάντησαν ότι δεν δέχονται ασθενείς με Covid. Άρα, η εναλλακτική είναι να πεθαίνει ο κόσμος εκτός ΜΕΘ; Κατά τη γνώμη μου αυτό δεν είναι εναλλακτική. Όλοι οι άνθρωποι πρέπει να έχουν την ευκαιρία να παλέψουν για να ζήσουν. Αυτό ήθελα και για τον πατέρα μου. Είχε την καρδιά του και ήταν δύσκολη περίπτωση, όμως ήθελα να έχει πρόσβαση σε μια ίση ευκαιρία. Το κράτος τού τη στέρησε. Ας την απαιτήσουμε για τους επόμενους ασθενείς».\nΡεπορτάζ των Θοδωρή Χονδρόγιαννου και της Μύριαμ Πατρού για το reportersunited.gr\nΕπεξεργασία ηχητικού: Κωνσταντίνα Μαλτεπιώτη\nΠροηγούμενο άρθρο Εργοδότης ξυλοκόπησε άγρια μετανάστη εργάτη που ζήτησε τα δεδουλευμένα του\nΕπόμενο άρθρο Διαδήλωση στη Θεσσαλονίκη: «Η εκδίκηση για τους νεκρούς μας, θα είναι η οργάνωση των ζωντανών»\nΕργοδότης ξυλοκόπησε άγρια μετανάστη εργάτη που ζήτησε τα δεδουλευμένα του\nΔιαδήλωση στη Θεσσαλονίκη: «Η εκδίκηση για τους νεκρούς μας, θα είναι η οργάνωση των ζωντανών»


Ο Alex Sid ερμηνεύει το νέο τραγούδι «Ελάφια» – Hit Channel - AstraFm 97.3\nΝέο τραγούδι από τη σειρά «Άγριες Μέλισσες».\nΟ ταλαντούχος τραγουδοποιός Alex Sid παρουσιάζει ακόμα ένα τραγούδι για την επιτυχημένη σειρά «Άγριες Μέλισσες».\nΛίγο πριν το πολυαναμενόμενο φινάλε του τρίτου και τελευταίου κύκλου της τηλεοπτικής σειράς του ANT1, ο Alex Sid συνεχίζει την επιτυχημένη του πορεία με το τραγούδι «Ελάφια».\nΟ Alex Sid υπογράφει τη μουσική και ερμηνεύει ο ίδιος το «Ελάφια», σε μία από τις σπάνιες – αλλά όχι ελάχιστες – φορές που δίνει τη φωνή του σε ένα από τα τραγούδια που έχει γράψει για τις «Άγριες Μέλισσες».\nΗ στίχοι του τραγουδιού ανήκουν στην Ουρανία Πατέλλη, στενή και μόνιμη συνεργάτιδά του στην πρωτότυπη μουσική της σειράς «Άγριες Μέλισσες».\n«Να με κοιτάς στα μάτια, τα χέρια σου όταν θα μου κλέβουν τη ζωή, μέσα στα μάτια. Tα πληγωμένα ελάφια όρθια πέφτουν κι όρθια φιλούν τη γη, τ’ άγρια ελάφια…»\nΤο δημιουργικό δίδυμο του Alex Sid και της Ουρανίας Πατέλλη κεντρίζει για ακόμα μια φορά το ενδιαφέρον των τηλεθεατών, επιβεβαιώνοντας όσους πιστεύουν πως το soundtrack της σειράς «Άγριες Μέλισσες» είναι ένα από τα πιο επιτυχημένα όλων των εποχών.\nΟι «Άγριες Μέλισσες» έφεραν από τα ωραιότερα τραγούδια που ακούσαμε τα τελευταία χρόνια.\nΤραγούδια που εκπέμπουν την ευγένεια κάποιας άλλης εποχής αλλά εμπεριέχουν και το τώρα. Τραγούδια με γλυκόπικρη νοσταλγία και εκφραστικότητα που καθηλώνουν, όπως: «Κάθε Δειλινό», «Σ’ Αγάπησα», «Μάτια Κλειστά», «Κεντρί», «Χώμα Βρεγμένο», «Πέτρα», «Αερικό», «Κοκκινολαίμης» και πολλά άλλα.\nΤο single «Ελάφια» κυκλοφορεί στα ψηφιακά καταστήματα μουσικής, όπως όλα τα τραγούδια της σειράς «Άγριες Μέλισσες», από την Panik Oxygen.\nΠροηγούμενο άρθροΟι Onirama για μία μοναδική βραδιά στο «VOX» – Μαζί τους η Παυλίνα Βουλγαράκη – Hit Channel\nΕπόμενο άρθροΑφιέρωμα στον Απόστολο Καλδάρα στο Ηρώδειο – Με την Ελένη Τσαλιγοπούλου – Hit Channel


Ο αγώνας της ΠΕΔ Στερεάς για την αύξηση της χρηματοδότησης από το ΕΣΠΑ έπιασε τόπο! - efthia.gr\n29 Δεκεμβρίου 2020 29 Δεκεμβρίου 2020 0133\nΗ Π.Ε.Δ. ανέδειξε το θέμα της υποχρηματοδότησης της Στερεάς Ελλάδας από το 2015. Μάλιστα, στις 28 Μαΐου του 2015 εγκρίθηκε ομόφωνα από το Δ.Σ. της η ολοκληρωμένη πρόταση για την άρση της υποχρηματοδότησης.\nΗ πρόταση παρουσίαζε αφενός τα στοιχεία που «ομολογούσαν» την αδικία και αφετέρου τις πρωτοβουλίες και τις εναλλακτικές για την άρση της. Η ομόφωνη απόφαση της Π.Ε.Δ. επικυρώθηκε από όλα τα Δημοτικά Συμβούλια της Στερεάς Ελλάδας και προσυπογράφθηκε από τους συλλογικούς φορείς της Περιφέρειας. Ο τότε Πρόεδρος της Π.Ε.Δ., Λουκάς Υπερήφανος ανέδειξε το θέμα σε όλα τα επίπεδα, τόσο με αναφορές σε συνέδρια, ημερίδες, εκδηλώσεις όσο και σε συναντήσεις και επικοινωνίες με Υπουργεία και κυβερνητικά στελέχη. Ο Κώστας Μπακογιάννης, Περιφερειάρχης την περίοδο 2014 – 2019, ανέλαβε σημαντικές πρωτοβουλίες σε Ελλάδα και Ευρώπη, συνέδραμε καθοριστικά αφενός μεν στην αύξηση των χρηματοδοτήσεων προς την Στερεά Ελλάδα, μέσω του Προγράμματος Δημοσίων Επενδύσεων, δεδομένου ότι την περίοδο εκείνη τα Προγράμματα του ΕΣΠΑ 2014-2020 βρισκόταν ήδη σε υλοποίηση, αφετέρου δε ανέδειξε το θέμα της υποχρηματοδότησης δημιουργώντας τις προϋποθέσεις για αλλαγή στον τρόπο κατανομής του ΕΣΠΑ 2021 – 2027.\nΟ νέος Πρόεδρος της Π.Ε.Δ. και Δήμαρχος Καρπενησίου, Νίκος Σουλιώτης και το Διοικητικό Συμβούλιο, από την ημέρα ανάληψης των καθηκόντων τους, έθεσαν την επίλυση του ζητήματος της υποχρηματοδότησης της Στερεάς Ελλάδας ως πρώτο θέμα στην ατζέντα τους. Γνωρίζοντας μάλιστα, ότι τα έτη 2020 και 2021 είναι τα έτη σύνταξης και υποβολής των Επιχειρησιακών Προγραμμάτων του νέου ΕΣΠΑ 2021-2027 παρακολουθούσαν και συνεχίζουν να παρακολουθούν στενά τις εξελίξεις.\nΟ κ. Σουλιώτης συγκρότησε μία τριμελή Επιτροπή αποτελούμενη από τον ίδιο, τον επίτιμο Πρόεδρο της Π.Ε.Δ. Λουκά Υπερήφανο και τον Δήμαρχο Κύμης – Αλιβερίου, Θανάση Μπουραντά. Η Επιτροπή συναντήθηκε με τον Περιφερειάρχη Στερεάς Ελλάδας, Φάνη Σπανό, με σκοπό να υπάρξει συντονισμός δράσεων και καθορισμός των επόμενων βημάτων.\nΗ απόφαση στάλθηκε στον Πρωθυπουργό, στην πολιτική ηγεσία του Υπουργείου Ανάπτυξης (αρμόδιο Υπουργείο για την κατανομή των πόρων του ΕΣΠΑ) καθώς και στους βουλευτές και τους φορείς της Περιφέρειας Στερεάς Ελλάδας.\nΟι πενταετείς προσπάθειες της Π.Ε.Δ. και της Περιφέρειας Στερεάς Ελλάδας έπιασαν τόπο! Σύμφωνα με την επίσημη κατανομή των πόρων στα Π.Ε.Π., το Επιχειρησιακό Πρόγραμμα Στερεάς Ελλάδας 2021-2027 θα έχει προϋπολογισμό 403,3 εκ. €. Η αύξηση σε σχέση με το υφιστάμενο Π.Ε.Π. 2014-2020 (Π/Υ 193 εκ. €) είναι της τάξης του 108,8%.\nΟυσιαστικά, θα κατανεμηθούν στην Περιφέρεια Στερεάς περισσότερα κοινοτικά κονδύλια από εκείνα των δύο προηγούμενων προγραμματικών περιόδων, αθροιστικά. Η κατά κεφαλήν κατανομή θα είναι 737 €/κάτοικο, όταν η αντίστοιχη κατανομή του Π.Ε.Π. Στερεάς Ελλάδας 2014-2020 είναι 353 €/κάτοικο.\nΟ κ. Σουλιώτης δήλωσε ικανοποιημένος για τις εξελίξεις και υπογράμμισε: «Πρόκειται για μια μεγάλη νίκη προς όφελος των πολιτών και της Περιφέρειά μας. Ποτέ ξανά η Περιφέρειά μας, τα τελευταία 14 χρόνια, δεν έχει κληθεί να διαχειριστεί ένα τόσο μεγάλο Πρόγραμμα. Η Π.Ε.Δ., η Περιφέρεια και οι Δήμοι ένωσαν δυνάμεις και τα κατάφεραν. Η προσπάθειά μας, ωστόσο, δεν σταματάει εδώ. Η αύξηση του Π.Ε.Π. μας στα 403,3 εκ. € είναι αδιαμφισβήτητα ένα μεγάλο βήμα για να μπορέσουμε να αποκαταστήσουμε την αδικία που έχει υποστεί η Στερεά Ελλάδα διαχρονικά, πρέπει όμως να γίνουν και νέα βήματα. Στρεφόμαστε πλέον στη διεκδίκηση κατανομής πρόσθετων πόρων για έργα στη Στερεά Ελλάδα από τα Τομεακά Προγράμματα του ΕΣΠΑ 2021-2027 και το Ταμείο Ανάκαμψης. Στόχος μας είναι η Στερεά Ελλάδα και οι πολίτες της να λάβουν τη θέση που τους αξίζει, τη θέση που είχαν απολέσει τα τελευταία χρόνια, λόγω στατιστικών στρεβλώσεων αλλά και λανθασμένων πολιτικών. Θέλω να ευχαριστήσω προσωπικά τον Πρωθυπουργό, κ. Κυριάκο Μητσοτάκη, ο οποίος έδειξε γρήγορα αντανακλαστικά και ευαισθησία για να έχει η Στερεά Ελλάδα και οι πολίτες της ισότιμη αντιμετώπιση και ίσες ευκαιρίες. Θέλω επίσης να ευχαριστήσω τον Υπουργό Ανάπτυξης, κ. Άδωνη Γεωργιάδη, τον Υφυπουργό Ανάπτυξης και Επενδύσεων, κ. Γιάννη Τσακίρη και τον Γενικό Γραμματέα Δημοσίων Επενδύσεων και ΕΣΠΑ, κ. Δημήτρη Σκάλκο, που άκουσαν τα επιχειρήματά μας και ήταν σε όλη μας την προσπάθεια σύμμαχοι και αρωγοί. Θέλω τέλος να ευχαριστήσω τον Κώστα Μπακογιάννη, τον Φάνη Σπανό και τους συνεργάτες τους στην περιφέρεια, τα Μέλη του παρόντος αλλά και του προηγούμενου Διοικητικού μας Συμβουλίου και τον τέως Πρόεδρό μας, Λουκά Υπερήφανο για την πολύτιμη συνεισφορά τους».\nΖώδια: Προβλέψεις για σήμερα 29/12/2020\nΤο ωράριο λειτουργίας σούπερ μάρκετ & click away\n48ωρη απεργία εργαζομένων στη Σχολική καθαριότητα 16-17 Μάη\nΑλληλεγγύη στον αγώνα των εργαζομένων και των ανέργων του ΟΑΕΔ\nefthia 11 Απριλίου 2022 11 Απριλίου 2022


To Squid Game έρχεται στο Ηνωμένο Βασίλειο - Πώς να λάβετε μέρος - eobserver.co.uk\nOct 23, 2021 | ΗΝΩΜΕΝΟ ΒΑΣΙΛΕΙΟ\nΤο Squid Game, μία από τις πιο επιτυχημένες παραγωγές της «streaming εποχής», συνεχίζει να σαρώνει σε όλο τον κόσμο και σύντομα όσοι βρίσκονται στο Ηνωμένο Βασίλειο θα μπορούν να συμμετέχουν σε ένα παιχνίδι βασισμένο στη σειρά.\nΦυσικά δεν θα υπάρχει πραγματικός κίνδυνος για τη ζωή ή τη σωματική ακεραιότητα των συμμετεχόντων αν και οι διοργανωτές υπόσχονται να κάνουν την εμπειρία «όσο το δυνατόν πιο ρεαλιστική». Μάλιστα θα υπάρχει και χρηματικό έπαθλο για τον νικητή ύψους 500 λιρών.\nΟι παίκτες θα μεταφέρονται σε μία άγνωστη τοποθεσία (μάλλον κάπου στη βορειοδυτική Αγγλία). Κατά την άφιξή τους θα συναντούν άτομα που θα φορούν τις γνωστές στολές που φορούν και οι φύλακες του Squid Game.\nΣτη συνέχεια θα λαμβάνουν τη φόρμα τους και ένα γεύμα πριν από την έναρξη των παιχνιδιών.\n«Δεν θα υπάρχουν χρωμόμπαλες, όπλα ή κάτι αντίστοιχο, αλλά δεν θα πρέπει να φοβάστε να βραχείτε» αναφέρουν οι διοργανωτές.\n«Θέλουμε να κάνουμε τα παιχνίδια όσο το δυνατόν πιο ρεαλιστικά, χωρίς τον κίνδυνο τραυματισμού. Μερικά από τα παιχνίδια δεν θα τα έχετε ξαναδεί, αλλά πρέπει να υπάρχει ένα στοιχείο έκπληξης και μυστηρίου, ώστε οι άνθρωποι πραγματικά να μην ξέρουν τι κάνουν».\nΤο «Squid Game Live» θα ξεκινήσει στις 27 Νοεμβρίου με 40 συμμετέχοντες οι οποίοι θα επιλεγούν τυχαία. Μπορείτε να μάθετε περισσότερα ΕΔΩ. Το κόστος συμμετοχής είναι £45.


H Cheil Worldwide στην Ελλάδα; < Advertising | Advertising.gr\nΑρχική Advertising H Cheil Worldwide στην Ελλάδα;\nH Cheil Worldwide στην Ελλάδα;\nΣτο στόχαστρο του νοτιοκορεατικού ομίλου Cheil Worldwide φαίνεται πως έχει μπει η Ελλάδα, όπως αναφέρει η στήλη paramedia, του περιοδικού adbusiness. Το ταχύτερα αναπτυσσόμενο διεθνές δίκτυο αυτή τη στιγμή στο χώρο της επικοινωνίας, μετά από σχετικές κινήσεις σε γειτονικές χώρες όπως η Σερβία και η Ρουμανία, όπως ακούγεται, πραγματοποιεί συζητήσεις και επαφές για την είσοδό του και στην ελληνική αγορά.\nΗ Cheil Worldwide ξεκίνησε σαν in house εταιρεία της Samsung και ακόμη και σήμερα ο τεχνολογικός κολοσσός αντιστοιχεί στο 90% του τζίρου της. Πλέον όμως έχει εξελιχθεί σε ένα πραγματικά παγκόσμιο Group, που το adage κατατάσσει στη 15η θέση των διαφημιστικών εταιρειών σε διεθνές επίπεδο, καθώς τα έσοδά της το 2014 ανήλθαν σε 845 εκατομμύρια δολάρια.\nΤην ανάπτυξη αυτή την έχει κατορθώσει με την είσοδο σε νέες αγορές και τις σημαντικές εξαγορές που έχει πραγματοποιήσει τα τελευταία χρόνια. Πιο συγκεκριμένα, η Cheil Worldwide έχει αποκτήσει τις OpenTide Greater China και Bravo Asia στην Ασία αλλά και τα αμερικανικά agencies Βarbarian Group και McKinney. Επίσης, έχει επενδύσει στις βρετανικές Beattie McGuinness Bungay και Iris Worldwide, με την τελευταία να διαθέτει 17 γραφεία σε όλο τον κόσμο και περισσότερους από 1.000 εργαζομένους.\nΑκόμη, αξίζει να σημειωθεί πως η Cheil Worldwide επενδύει όλο και περισσότερο σε έμπειρα στελέχη για ηγετικές θέσεις -τόσο σε τοπικό όσο και διεθνές επίπεδο- έχοντας προχωρήσει τα τελευταία χρόνια και σε «ηχηρές μεταγραφές», στην προσπάθειά της να πραγματοποιήσει το όραμα της ισχυρής διεθνοποιημένης παρουσίας της.\nΜέχρι στιγμής, η εταιρεία δεν επιβεβαιώνει επίσημα το ενδιαφέρον της για την ελληνική αγορά, αλλά δεν αποκλείεται να υπάρξουν εξελίξεις σχετικά σύντομα…


ΝΤΕΤΕΚΤΙΒ ΣΠΑΡΤΗ - Ντετέκτιβ Κίτσιος\nΤα γραφεία ιδιωτικών ερευνών ΚΙΤΣΙΟΣ έχουν ασχοληθεί εκτεταμένα, με πλήθος υποθέσεων που αφορούν στην περιοχή της Σπάρτης.\nΗ Σπάρτη όντας η πρωτεύουσα της Λακωνίας, αποτελεί το εμπορικό και οικονομικό κέντρο του νομού και είναι ιδιαίτερα γνωστή για το ένδοξο παρελθόν της, σε παγκόσμιο επίπεδο. Τα χαρακτηριστικά των Αρχαίων Σπαρτιατών που ήταν η πειθαρχία, η μεγάλη στρατιωτική της δύναμη και ο ηρωισμός τους, έχουν γραφτεί στην Ιστορία με διθυραμβικούς λόγους! Αναφορικά με την Ελληνική Μυθολογία, το μέρος συνδέεται με τον μύθο της Ωραίας Ελένης.\nΗ σύγχρονη Σπάρτη χαρακτηρίζεται από τις νεοκλασικές οικοδομές της, τις μεγάλες πλατείες και την πλούσια ύδρευση ενώ περιβάλλεται από μια καταπράσινη πεδιάδα με πλήθος δέντρων, όπως οι πορτοκαλιές, οι ελιές, οι λεμονιές και οι μουριές. Τριγύρω της υψώνονται τα όρη Ταΰγετος και η οροσειρά του Πάρνωνα που τα χαρακτηρίζει η άγρια ομορφιά.\nΣτην Σπάρτη έχει καταγραφεί πλήθος αδικημάτων. Η πλαστογραφία, η θανάτωση ζώων, η παιδοφιλία, η παράνομη υιοθεσία, το ξεκαθάρισμα λογαριασμών με βιαιοπραγία και οι διαρρήξεις είναι τα πιο συνήθη.\nΤα γραφεία ιδιωτικών ερευνών ΚΙΤΣΙΟΣ, είναι πάντα δίπλα σας και έχουν την δυνατότητα να σας εξυπηρετήσουν 24 ώρες το 24 ωρο. Αναφορικά με τους συνεργάτες τους, πρέπει να σημειωθεί πως λειτουργούν πάντα με εχεμύθεια, μεθοδικότητα, διακριτικότητα και ιδιαίτερα προσεκτικούς χειρισμούς, ούτως ώστε να συγκεντρώσουν με επιτυχία τα πολύτιμα αποδεικτικά στοιχεία που θα οδηγήσουν στην άμεση και οριστική επίλυση των υποθέσεων σας!


απλά πράγματα… | σα\n9 Νοεμβρίου, 2007 εικόνεςσα\nνα περπατήσεις ξυπόλητος στην άμμο,\nνα παίξεις με τα βότσαλα στην ακτή,\nνα χαθείς στην απεραντοσύνη της θάλασσας,\nνα ρουφήξεις όσο περισσότερο ήλιο μπορείς,\nνα σηκώσεις ένα μικρό παιδί στους ώμους σου,\nνα αγγίξεις τον κορμό ενός γέρικου δέντρου,\nνα χαζέψεις τα χρώματα των φύλλων που πέφτουν χάμω το φθινόπωρο,\nνα σφυρίξεις την αγαπημένη σου μελωδία,\nνα απολαύσεις το αγαπημένο σου γλυκό,\nνα βάλεις χρώμα στην καθημερινότητά σου,\nνα κλείσεις το μάτι στους δύσκολους καιρούς,\nνα χαμογελάσεις στη ζωή …\nΝίκος Παπάζογλου – Στιγμές\n← summertime in Prague\nfrosty blog →\nΝα νιώσεις τα ίχνη των βημάτων σου,\nΝα χαρείς το παιδί που έχεις μέσα σου,\nΝα αισθανθείς την ελευθερία της ύπαρξής σου,\nΝα βιώσεις το μεγαλείο της κάθε ανατολής,\nΝα μην δειλιάσεις να δίνεις,\nΝα αισθανθείς ευλογημένος για την παρουσία σου σε αυτόν τον κόσμο,\nΝα ξεκινήσεις να παρατηρείς γύρω σου,\nΝα ακούσεις τον χτύπο της καρδιάς σου,\nΝα απενεχοποιήσεις την απόλαυση,\nΝα σταματήσεις να φοβάσαι να χαμογελάς,\nΝα ανακαλύψεις τις αντοχές σου,\nΝα κλείσεις την πόρτα στην σκοτεινιά…\n10 Νοεμβρίου, 2007 στο 2:01 πμ\nΑμήν φίλε nightwhisper. Με συγκίνησες, με άγγιξε βαθιά η ματιά σου στις εικόνες του μυαλού μου, στις αγωνίες της ψυχής μου (άραγε, απομακρύνονται ποτέ; αλλά μήπως η ζωή είναι μια διαρκής ευθεία;). Σε ευχαρισρώ από καρδιάς.\n10 Νοεμβρίου, 2007 στο 2:03 μμ\nΕίναι τόσο όμορφα τα απλά πράγματα.\nΜα εμείς έτσι σύνθετοι που είμαστε τα προσπερνάμε ως χάσιμο χρόνου ΄η ως μάταια!\nΛίγη απλότητα χρειάζεται για να μας αποκαλυφθεί το πραγματικό νόημα και η ουσία της ζωής που ζούμε!\nΚαλό μεσημέρι φίλε μου…\n10 Νοεμβρίου, 2007 στο 6:31 μμ\n«μέσα στα απλά είναι τα ωραία\nόπως όταν είμαστε παρέα..»\n11 Νοεμβρίου, 2007 στο 8:55 πμ\nυπεροχα πραγματα ομως..και οι στιμες του παπαζογλου..τελειο!!\n11 Νοεμβρίου, 2007 στο 6:39 μμ\nΧάζεψα με το «ραδιοφωνάκι»! Απολαμβάνω την playlisti σου!\nΚαλησπέρα! Μια νέα εβδομάδα με πολύ κουράγιο!\n11 Νοεμβρίου, 2007 στο 10:15 μμ\nΈνα ακόμη απλό πράγμα είναι κι ο …καφές.\nΛέγαμε να βρεθούμε κάποια στιγμή, «Στροφή» μου. Όταν ξεμπλέξεις, μου λες…\n11 Νοεμβρίου, 2007 στο 10:41 μμ\nΝαι Αντώνη μου έτσι είναι. Και τελικά τα απλά πράγματα καταντούν να γίνονται … πολυσύνθετα! Μπέρδεμα… άντε να βρεις την άκρη του κουβαριού!\nΟι αληθινοί φίλοι, όταν υπάρχουν, δίνουν άλλη μορφή στα πράγματα… με εκείνους μοιραζόμαστε δύσκολα και εύκολα, εκείνοι μας δίνουν ώθηση…\nΝαι, το τραγούδι αυτό είναι υπέροχο κι ακουγόταν στην «Νοσταλγό» της Ελένης Αλεξανδράκη με την καταπληκτική Όλια.\nΟι μουσικές που ακούγονται στην palylist είναι μουσικές που με εκφράζουν σε διαφορετικές στιγμές της καθημερινότητάς μου.\nΔημήτρη φίλε μου, έχεις απόλυτο δίκιο… Θα τηρήσω την υπόσχεσή μου μόλις ξεμπλέξω λιγάκι. Δεν πρέπει να αφήνουμε να χάνονται τέτοιες στιγμές πολύ σημαντικές.\nΕΥΧΕΣ ΓΙΑ ΜΙΑ ΧΑΡΟΥΜΕΝΗ ΚΑΙ ΔΗΜΙΟΥΡΓΙΚΗ ΕΒΔΟΜΑΔΑ ΣΕ ΟΛΟΥΣ ΣΑΣ.\n12 Νοεμβρίου, 2007 στο 8:31 μμ\nη ζωγραφιά που διάλεξες,υπέροχη με το σαν παιδικό σκίτσο των μολυβιών να στοχεύουν ίσα τον ουρανό και τον ήλιο..\nσαν με παλιό βήχα σκοντάφτουμε στα απλά και τα προσπερνάμε λες και δεν φτάνουν για να μάς γεμίσουν.\n(για το «ξυπόλητος στην άμμο»,επαυξάνω!! 🙂\n12 Νοεμβρίου, 2007 στο 11:41 μμ\nΕίναι όντως παιδικό σχέδιο και το διάλεξα ακριβώς για το λόγο που ανέφερες. Αχ, και να ξέραμε πόσο πραγματικά μπορούν να μας γεμίσουν αυτά τα απλά πράγματα (που τελικά γίνονται τόσο δύσκολα στην εφαρμογή τους γιατί εμείς είμαστε ανάπηροι τις περισσότερες φορές!)…\nΑπ΄ τις ομορφότερες αισθήσεις η αίσθηση του να περπατάς ξυπόλητος στην άμμο…\nΜια γαλήνια και δημιουργική εβδομάδα να έχεις φίλη μου ερμία.\n13 Νοεμβρίου, 2007 στο 1:52 μμ\nΑυτά είναι όντως τα πιο ωραία στη ζωή! Τ πιο απλά, οι μικρές απολαύσεις της!\n13 Νοεμβρίου, 2007 στο 2:56 μμ\nΔυστυχώς τα πιο σύνθετα είναι αυτά που μας προκαλούν τον ενθουσιασμό και νιώθουμε ότι αυτά είναι τα πιο σπουδαία, αλλά τελικά αυτά είναι που μας αφήνουν αφόρητα μόνους.\nΗ επιστροφή στα απλά είναι και η μόνη λύτρωση που βρίσκω… Μόνο μέσα από απλές στιγμές και κινήσεις έρχεσαι σε επαφή με τον εαυτό σου πραγματικά.\nΜου άρεσαν ιδιαίτερα τα πρώτα στιχάκια που διάβασα. Μου κάνατε πολύ καλό,στο μυαλό, μετά από κούραση πολλών μηνών…\nΠροσθέτω: Να παραμείνεις ο εαυτός σου και να παρατηρήσεις ότι η ζωή τρέχει να σε ωριμάσει…. Να αγαπήσεις την αλλαγή και να δώσεις χρώμα από σένα…\nΣοκαριστικό μεν αρχικά, αλλά πολύ συναρπαστικό σαν συναίσθημα στη συνέχεια…\n14 Νοεμβρίου, 2007 στο 9:22 μμ\nΌλα ανάλογα με το βλέμμα μας νομίζω… τα απλά για άλλα μάτια είναι απρόσιτα εντελώς και τα σύνθετα για άλλους τόσο απλά…\nΆντε, τώρα, ν’ αλλάξουμε βλέμμα…\nΚαλό βραδάκι, πολύ καλό!\n16 Νοεμβρίου, 2007 στο 9:17 μμ\nΗ απλότητα είναι χαρακτηριστικό και του Θεού. Εξ ου και η άκρα του μεγαλοπρέπεια.\n18 Νοεμβρίου, 2007 στο 7:58 πμ\nΚαλημέρα! Ωραία τα απλά και σημαντικά. Πώς γίνεται να τα ζητούμε κι αυτά να τρέχουν σα νερό μέσα από τις παλάμες; Το τραγούδι του Παπάζογλου άριστη επιλογή για την εγγραφή σου αυτή.\n22 Νοεμβρίου, 2007 στο 11:53 μμ\nΦίλε Θρασύβουλε, έχουμε όντως ανάγκη από τις μικρές, απλές αλλά σημαντικές απολαύσεις.\nΔεν ξέρω πόσο εύκολο είναι να παραμείνει κανείς ο εαυτός του, ίσως έχει και την ανάγκη να εξελίσσεται καθώς η ζωή τρέχει μέσα μας και πλάι μας… Κι ίσως αυτό που γράφεις έχει ιδιαίτερη αξία: να μπορεί κανείς να αγαπά κάθε αλλαγή και να δίνει της χρώμα από τα έσω του…\nΈλα ντε… άντε ν΄ αλλάξουμε βλέμμα!!! Κάθε καλό Βασιλική μου.\nΌντως έχει μεγαλείο η απλότητα στη ματιά, στις κινήσεις, στη σκέψη, στη ζωή, παντού… Μακάρι να έχουμε πυξίδα κι οδηγό στη ζωή μας τον Κύριο.\n23 Νοεμβρίου, 2007 στο 5:36 μμ\nΣτις πολύ λίγες ώρες που είχα στην διάθεσή μου στο τελευταίο ταξίδι στην Αθήνα δυστυχώς δεν σε πρόλαβα, αλλά άφησα μερικές πολύ ωραίες φωτογραφίες από την τελευταία μας εκδήλωση στο παιδικό τμήμα του Ιανού για σένα. Αναζητάς την Ελισάβετ με το μικρό σου όνομα και σου τις δίνει.\nΕύχομαι ένα ωραιότατο Σαββατοκύριακο!\n26 Νοεμβρίου, 2007 στο 12:43 μμ\nΚαλησπέρα Βασιλική μου!\nΑφού ήταν μόνο λίγες ώρες που είχες στη διάθεσή σου, σε συγχωρώ… Σε ευχαριστώ πολύ για τις φωτογραφίες. Θα κανονίσω να περάσω να τις πάρω. Την αγάπη μου σου στέλνω.\n27 Νοεμβρίου, 2007 στο 1:06 μμ\nΚαλησπέρα αγαπητέ μου φίλε Νικόδημε. Πολύ πετυχημένη κι αληθινή η παρομοίωσή σου με το νερό που τρέχει απ΄ τις παλάμες… Συνεχής αγώνας για να μην τα χάνουμε, έτσι δεν είναι;\nΕγώ περνώ περίοδο αποστασιοποίησης από τα πολλά λόγια φίλε μου, αλλά θα τα ξαναπούμε σύντομα. Νάσαι καλά.


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: Οδύνη, οργή και συγκίνηση στις κηδείες των δύο αστυνομικών της ομάδας «ΔΙΑΣ» !!\nΟδύνη, οργή και συγκίνηση στις κηδείες των δύο αστυνομικών της ομάδας «ΔΙΑΣ» !!\nΣε κλίμα οργής και οδύνης τελέστηκαν την Πέμπτη οι κηδείες των δύο νεαρών αστυνομικών της ομάδας ΔΙΑΣ που έχασαν τη ζωή τους κατά τη συμπλοκή στην περιοχή του Ρέντη.\nΣτον Ιερό Ναό Αγίου Αθανασίου στα Τρίκαλα τελέστηκε η κηδεία του 22χρονου Γ.Σκυλογιάννη, ενώ από τον Ιερό Ναό Αγίου Βασιλείου Περιστερίου κηδεύτηκε ο 23χρονος Ι.Ευαγγελινέλης.\nΣτην κηδεία του Γ.Σκυλογιάννη παρέστη ο γγ υπουργείου Προστασίας του Πολίτη Γ.Τασούλας και ο αρχηγός της ΕΛ.ΑΣ. Λ.Οικονόμου.\nΕνός λεπτού σιγή τηρήθηκε από το προσωπικό της ΕΛ.ΑΣ. στη μνήμη των δύο νεκρών, μετά από εντολή του αρχηγού


Έρχονται όμως κι άλλοι φόροι, όπως το χαράτσι στα ακίνητα που θα γίνει μόνιμο μέσω της ΔΕΗ, η ενοποίηση όλων των φόρων στην περιουσία, η κατάργηση φοροαπαλλαγών, μειωμένα αφορολόγητα για γονικές παροχές και κληρονομιές, απελευθέρωση και των υπολοίπων επαγγελμάτων, αποκρατικοποιήσει 50 δις, αν όχι ως το 2015, τουλάχιστον μέχρι το 2020.\nΑυτά λοιπόν θα έρθουν να συζητήσουν οι τροικανοί, μαζί με τα άλλα έκτακτα μέτρα για να κλείσουν οι μαύρες τρύπες του Βενιζέλου.\nΟ κ. Αντιπρόεδρος με τους «δεκάρικους» που βγάζει κάθε φορά που παραχωρεί συνέντευξη τύπου θα προσπαθήσει να μας πείσει ότι όλα αυτά τα κάνει για το καλό μας. Θα μας ζητήσει να ξαναβάλουμε πλάτη, θα μας μπερδέψει με τις δικηγορικές του φιοριτούρες και στο τέλος, ενώ θα έχει ανακοινώσει ουσιαστικά νέο Μνημόνιο, εμείς θα έχουμε υπνωτιστεί και θα έχουμε καταλάβει άλλα.\nΘα μας υποσχεθεί και πάλι πάταξη της φοροδιαφυγής, δίκαιη κατανομή των βαρών, θα δεσμευτεί για διάφορους στόχους που ποτέ δε θα φτάσει. Κι όταν τον ρωτήσει κάποιος για παράδειγμα πώς το έλλειμμα έφτασε στο 10,5% και πλέον ο στόχος έχει τεθεί να μην κλείσει το 2011 πάνω από 10% αυτός θα πει τα δικά του. Ότι φταίει η ύφεση, το παγκόσμιο περιβάλλον, η αστάθεια των πλανητών, ο Ερμής που ήταν ανάδρομος και άλλα τέτοια κουλά.\nΚάποιος πρέπει να πει στο Βενιζέλο ότι τον έχουμε βαρεθεί. Και τον έχουμε καταλάβει πλέον καλά. Ας αφήσει λοιπόν την φημολογούμενη ευφυΐα στο σπίτι. Ας γίνει για μια φορά ο εκπρόσωπος αυτών που τον ψηφίζουν. Αρκετά πια η κοροϊδία κύριε Βενιζέλε. Μας πήξατε στο ψέμα, την ανακρίβεια, την απραγματοποίητη υποσχεσιολογία.\nΚαλύτερα να μην πείτε τίποτε άλλο. Διότι τελικά είναι χειρότερο από το Μνημόνιο η παρουσία του κ. Βενιζέλου στα κανάλια.\nΝΙΚΟΣ Π 12/12/2011 09:30:51\nkimon 12/12/2011 09:59:06\nMalraux @ kimon 12/12/2011 11:07:25\nSteliosmd 12/12/2011 10:00:05\nJOHN 12/12/2011 10:47:56\nΜΠ 12/12/2011 10:57:23\ngiatros 12/12/2011 11:06:44\nΤαραχή 12/12/2011 13:16:32\nΠεριπτερας 12/12/2011 13:36:21\nΚολλάει δεν κολλάει θα το πω… ασχολούμαστε με τρίχες, τρίχες κατσαρές … εδώ ετοιμάζονται να μας πάρουν νέα μέτρα ακόμα πιο επώδυνα, που από ότι λένε οι γνωστοί κύκλοι, τα μέτρα αυτά θα δεσμεύουν και την οποιαδήποτε νέα κυβέρνηση προκύψει μετά τις εκλογές όποτε γίνουν αυτές.\nΤο ερώτημα είναι ένα και απλό και εν πολύς η απάντηση σε αυτό θα μας βοηθήσει να πλησιάσουμε το αποτέλεσμα των επόμενων εκλογών.\nΜιλούν για κόψιμο 13ου και 14ου στον ιδιωτικό τομέα.\nΜιλούν για περαιτέρω μείωση μισθών και συντάξεων.\nΜιλούν για εφάπαξ σε δώσεις.\nΜιλούν για κούρεμα σε κοινωνικά επιδόματα.\nΌλα αυτά αφορούν μερικά εκατομμύρια Ελλήνων ψηφοφόρων που όπως και να το κάνουμε η πλειοψηφία τους πλήρωνε και πληρώνει μέχρι σεντ τους φόρους τους.\nΕδώ λοιπόν είναι το ζητούμενο …θα συναινέσει ο Σαμαράς με όλα αυτά? Θα τα ψηφήσει ως αναπόφευκτα? Θα στηρίξει αυτή τη φορά το πιο βάρβαρο μνημόνιο?\nΕάν το κάνει αντίο εξουσία αλλά το κυριότερο αντίο Ελλάδα.\nΔ 12/12/2011 14:15:57\nΤα βούρλα που φωνάζουν κατά του μνημονίου ξεχνούν ότι χωρίς αυτό θα είχαμε βαρέσει κανονιά και θα είχαμε ήδη γίνει Σομαλία - εκτός και αν πιστεύουν ότι με τις εξαγωγές τραχανά θα μπορέσουν να συνεχίσουν να ζουν και να λαμογιάζουν βασιλικά. Δεν φαίνονται επίσης να έχουν καταλάβει ότι την ύφεση δεν την έφερε το μνημόνιο - την έφεραν οι χρόνιες παθογένειες της κοινωνίας και κυρίως της οικονομίας μας σε συνάρτηση με τους γνωστούς εξωγενείς παράγοντες. Όλοι αυτοί που σήμερα φωνάζουν κατά των Γερμανών και της ΕΕ δεν είχαν κανένα πρόβλημα να δανείζονται ασύστολα και να τα σπαταλούν σε μπουρδέλα σε Μερσεντέ και Μπεμβέ (α ρε ντενεκέδες) όλα αυτά τα χρόνια (ξέρω αρκετούς από εσάς) - το πρόβλημα το απέκτησαν τώρα που πρέπει να ξεχρεώσουν.\nΒάρβαρο το μνημόνιο? Ίσως αλλά δε νομίζω ότι οι κάφροι είναι σε θέση να το κρίνουν.\nΠεριπτερας @ Δ 12/12/2011 14:44:01\nΠεριπτερας @ Δ 12/12/2011 16:15:08\nΛυπάμαι πραγματικά που αναγκάστηκες να την κλείσεις. Αλλά πιστεύεις ότι το μνημόνιο και η κάθε ασφυκτική πολιτική που εφαρμόζεται θα σε βοηθήσει να ορθοποδήσεις? Να βρεις έστω μια δουλειά στον ιδιωτικό τομέα?\nΕγώ φίλε μου λυπάμαι για όσους είναι έντιμοι και πληρώνουν αυτή την ιστορία είτε αυτοί είναι υπάλληλοι, συνταξιούχοι, επιχειρηματίες … έχω μάθει να μην ισοπεδώνω τους πάντες … παντού άλλωστε υπάρχουν καλοί και κακοί … αλλά όταν φτάνω σε σημείο να μην μπορώ να ανάψω την θέρμανση, όταν ο μήνας δεν βγαίνει αλλά πρέπει να πληρώσω τα χαράτσια αλλά και να υποστώ μείωση εισοδήματος τότε ναι μου φταίει το μνημόνιο και το κάθε μνημόνιο αλλά πολύ περισσότερο η πολιτική που πρεσβεύει. Ούτε Μερσεντές έχω, ούτε σπίτι, ούτε μεγάλη ζωή αλλά μια χαρά την έβγαζα για εμένα και την οικογένεια μου…και όπως σου είπα δεν χρωστούσα και δεν χρωστάω σε κανέναν. Αυτά!!!\nΔ @ Περιπτερας 12/12/2011 18:43:36\nTIR DRIVER @ Δ 12/12/2011 19:02:06\nΜανιάτης 12/12/2011 16:02:42\nΤον Βενιζέλο κι όλη την κουστωδία ναι.\nΜήπως, όμως, χρειαζόμαστε την Τρόικα, τους Γερμανούς;!\nΓιατί ποιός θα ρθει σε ρήξη με αυτό το φαιδρό Κράτος, μ΄αυτή την αρρωστημένη κοινωνία; Ο Σαμαράς και η ΝΔ; Μακάρι, αλλά....!\nΧορτάσαμε από νεοπλατωνική φλυαρία και παλληκαρισμούς.\nΑς δούμε το συγκεκριμένο.\nΠοιός θα ασχοληθεί με την υπόθεση της ΚΕΔ;\nΠοιός θα ξεκαθαρίσει τί έγινε στην Proton Bank;\nΠοιός θα δώσει τέλος στο πλιάτσικο της δημόσιας περιουσίας;\nΠοιός εν ολίγοις θα καθαρίσει στους σταύλους του Αυγεία;\nΠοιός θα δώσει τέλος στην πολυνομία που δημιουργεί και αναπαραγάγει την διαφθορά;\nΠοιός θα απλοποιήσει την διαδικασία επιχειρηματικής δραστηριότητας και επενδύσεων;\nΠοιός θα επαναφέρει την αξιοπιστία της Δικαιοσύνης;\nΠοιός θα ξανακάνει τη χώρα παραγωγική;\nΣίγουρα, όχι οι πρωταγωνιστές της σημερινής και χθεσινής φαρσοκωμωδίας!\nΚαι πού ήταν μεσούσης της λαίλαπας οι παλληκαράδες, δεξιοί κι αριστεροί,\nπου τώρα κραυγάζουν για εθνική υπερηφάνεια κι άλλες μαγαλοστωμίες;\nΜήπως οι βάρβαροι....είναι τελικά η λύσηςή κάποια λύση;


Αμεσότητα, η καλύτερη απάντηση στον άμεσο κίνδυνο\n«Κάποιος δεν θα τσακίσει τον εχθρό με τη θεωρία. Η αμεσότητα είναι πιο σημαντική, όταν βρίσκεσαι μπροστά στου λιονταριού το λημέρι...»\n- Rati Tsiteladze\nΔεν λεμέ…, καλή η θεωρία και η έμμεση προσέγγιση, όμως, σε κάποιες περιπτώσεις τη στιγμή που ΚΙΝΔΥΝΕΥΟΥΜΕ ΑΜΕΣΑ χρειάζεται και ΑΜΕΣΗ ΑΝΤΑΠΟΚΡΙΣΗ.\nΕδώ είναι που το ρητό «Η πολύ ανάλυση προκαλεί παράλυση» έχει μεγάλη σχετικότητα. Όταν βλέπουμε φαινομενικά όμορφα εκτελεσμένες έμμεσες ή πολύπλοκες τεχνικές να διδάσκονται σε μαθητές πολεμικών τεχνών, μπορεί να εντυπωσιαζόμαστε με το ΠΩΣ ΦΑΙΝΟΝΤΑΙ.\nΑναρωτιόμαστε όμως αντικειμενικά αν ΛΕΙΤΟΥΡΓΟΥΝ ΣΤΗ ΠΡΑΓΜΑΤΙΚΟΤΗΤΑ;\n«Κακά τα ψέματα, ο κίνδυνος βάζει τα πράγματα στη ΣΩΣΤΗ ΠΡΟΟΠΤΙΚΗ, ο απόλυτος κίνδυνος δε, σε ΑΠΟΛΥΤΗ ΔΙΑΥΓΕΙΑ.»\n- Ζακ Καπανταϊδάκης\nΞαφνικά ΟΛΑ ΔΕΙΧΝΟΥΝ να γίνονται σε ΑΡΓΗ ΚΙΝΗΣΗ και τα διακόσιες χιλιάδες χρόνια ανθρώπινης εξέλιξης, οδηγούν στην ΑΜΕΣΗ ΑΠΟΚΡΙΣΗ χωρίς φραμπαλάδες και εντυπωσιασμούς. Αυτή η αντίδραση δεν είναι τίποτ’ άλλο από το μυαλό μας να «τρέχει» να προλάβει. Δηλαδή, να ΣΥΛΛΑΒΕΙ, να ΑΝΑΛΥΣΕΙ και, να ΑΝΤΑΠΟΚΡΙΘΕΙ στα δρώμενα. Αλλά όλα αυτά τα κάνει σε κλάσματα δευτερολέπτων, με την προϋπόθεση ότι η ΦΥΣΙΚΗ ΑΝΤΙΔΡΑΣΗ θα είναι ενστικτώδη και ΑΜΕΣΗ.\nΑυτός είναι και ο λόγος που είναι σημαντικό να ξεχωρίσει κανείς την ΣΗΜΕΡΙΝΗ «πολεμική τέχνη» από την πραγματική ΠΑΛΑΙΜΑΧΗ «τέχνη του πολέμου».\n«Άλλο η μαχητική άθληση, άλλο η μάχη επιβίωσης.»\nΚοινός…, δεν χρησιμοποιούμε μαχητική άθληση για να αντιμετωπίσουμε τον κίνδυνο, παρά μόνο αν έχει να κάνει με το στοιχείο του στίβου και τα ταχύτατα εκτελεσμένα 800 μέτρα. Οι λόγοι γι’ αυτό είναι προφανές για όσους είναι ΠΡΟΘΥΜΟΙ να αντιμετωπίσουν το θέμα της βίας και του κινδύνου ΑΝΤΙΚΕΙΜΕΝΙΚΑ.\nΚαι μία ακόμη αλήθεια για να επιβεβαιώσουμε όσα συμβουλεύουμε.\nΚανένας επιτιθέμενος με κακό σκοπό δεν πρόκειται να αφήσει το «θύμα» του περιθώριο προετοιμασίας. Η επίθεση θα είναι σφοδρή, άγρια και αδυσώπητα εκτελεσμένη. Αν είναι να αντισταθούμε αντί να τρέξουμε να σωθούμε, η απόκρισή μας πρέπει να είναι εξίσου σφοδρή, άγρια και αδυσώπητη. Ο μόνος τρόπος προετοιμασίας είναι απλή, άμεση και κυρίως αποτελεσματική αντιμετώπιση.


Χαλύβδινο δύτης nintendo 3ds | ΥΠΟΛΟΓΙΣΤΈΣ\nΧαλύβδινο δύτης Nintendo 3DS\nΈχω φέρει μαζί μου Nintendo 3DS παντού για να το δείξω σε οικογένεια και φίλους. Χωρίς να χάσει το παιχνίδι που βοηθάω να αποδείξω τις ικανότητές του είναι το υποβρύχιο παιχνίδι Steel Divers.\nΤο Steel Diver έχει τρία ξεχωριστά εξαρτήματα, αλλά το μέρος που φορτώνω όταν παραδίδω τη μονάδα Nintendo 3DS είναι πάντα το μέρος του υποβρυχίου. Σε αυτήν τη λειτουργία, το 3DS λειτουργεί ως ένα περικόσκον. Μπορείτε να γυρίσετε κυριολεκτικά σε 360 μοίρες και να δείτε τα υποστέρια γύρω από σας. Είναι καταπληκτικό. Τα εφέ 3D στην οθόνη είναι εντυπωσιακά, περιστρέφετε με το περπισκόπο, χτυπάτε το κουμπί για να πυροβολήσετε τις τορπίλες σας. Μπορείτε να βυθίσετε για να αποφύγετε τις τορπίλες τους και να χτυπήσετε την οθόνη για να επιδιορθώσετε τυχόν διαρροές. Αλλά πραγματικά τα πλήκτρα εδώ είναι η πλήρη αίσθηση κίνησης της στροφής σας και της αντίληψης του βάθους. Είναι πραγματικά δροσερό.\nΥπάρχει επίσης ένα παιχνίδι στρατηγικής, όπου όπως το Battleship μεταφέρετε τις μονάδες σας από τετράγωνο σε τετράγωνο και προσπαθήστε να σκοτώσετε τον εχθρό. Το παιχνίδι είναι σίγουρα πολύ διασκεδαστικό, αλλά δεν δείχνει τις δυνατότητες αυτού του νέου συστήματος σχεδόν εξίσου καλά.\nΚαι στη συνέχεια υπάρχει ένα arcade στυλ "περιηγηθείτε στο βάθος" παιχνίδι όπου είστε κρουαζιέρα κατά μήκος υποβρύχια ψάχνει για πράγματα που σκοτώνουν. Και πάλι, είναι διασκεδαστικό, αλλά όχι με αυτή την "εκπληκτική" αντίδραση που παίρνετε από το πρώτο παιχνίδι.\nΈδωσα στον Steel Diver τη λειτουργία υπο-κυνηγίου σε αμέτρητους ανθρώπους - τόσο παίκτες όσο και μη παίκτες. Λαμβάνουν αμέσως την αποστολή. Στρέφονται στη θέση τους και η θέα του παιχνιδιού περιστρέφεται. Πέφτουν τα κουμπιά και τις τορπίλες φωτιά. Μπορούν να δουν το βάθος 3D. Τους κατανοεί αμέσως πόσο εκπληκτικό είναι το σύστημα 3D. Θα σχολιάσω ότι μέχρι τώρα ένας άνθρωπος έχει πάρει έναν πονοκέφαλο από το εφέ 3D, αλλά αυτό είναι το "σφάλμα" - αν μπορείτε να το ονομάσετε σφάλμα - του συστήματος Nintendo, όχι του παιχνιδιού. Όλοι οι άλλοι έχουν λατρεύει το παιχνίδι και πώς λειτουργεί.\nΌσον αφορά το να μην δείχνει το σύστημα στους φίλους, το παιχνίδι στυλ θωρηκτών είναι επίσης τόνοι διασκέδασης. Στο σπίτι παίζουμε αρκετά. Είναι ένα λογικό παζλ λογικής.\nΣυνιστάται καλά για όσους έχουν Nintendo 3DS. Δεν υπάρχουν κουμπιά για μάθηση ή περίπλοκοι κανόνες για απομνημόνευση. Το παραδώστε σε κάποιον, γυρίζουν γύρω και γαντζώνονται.\nΑγοράσαμε το Steel Diver Nintendo 3DS με δικά μας χρήματα για τους σκοπούς αυτής της αναθεώρησης.\nΑγοράστε το Steel Diver Nintendo 3DS από την Amazon.com\nΚαθαρίζοντας ένα Ατσαλένιο-Χαλύβδινο Σκεύος Μαγειρικής Lodge (Ιανουάριος 2021)\nΆρθρο Tags: Steel Diver Nintendo 3DS, παιχνίδια χειρός, χαλύβδινους δύτες Nintendo 3DS, χαλύβδινο υποβρύχιο παιχνίδι Diver, χαλύβδινος δύτης Nintendo, χάλυβας δύτης 3ds


ΣΤΑΥΡΟΣ ΚΑΤΗΡΤΖΟΓΛΟΥ - ΣΥΝΕΝΤΕΥΞΗ (Στην Τίνα Βαρουχάκη) | TAR - Διαδικτυακό Περιοδικό για την Κιθάρα\nΣΤΑΥΡΟΣ ΚΑΤΗΡΤΖΟΓΛΟΥ - ΣΥΝΕΝΤΕΥΞΗ (Στην Τίνα Βαρουχάκη)\nΓια πολλούς μαθητές κλασικής κιθάρας έχει υπάρξει ο «αγαπημένος» τους καθηγητής», από αυτούς που σε «σημαδεύουν»…\nΓια πολλούς καθηγητές, είναι γνωστός μέσω των μεθόδων κλασικής κιθάρας, τις οποίες- σημειωτέον - διαθέτει ελεύθερα στο διαδίκτυο στερούμενος κάθε εισοδήματος προερχόμενου από την εκμετάλλευση πνευματικών δικαιωμάτων.\nΟ λόγος για τον καθηγητή Σταύρο Κατηρτζόγλου, ο οποίος συγκαταλέγεται μεταξύ των συγγραφέων του Αναλυτικού Προγράμματος Σπουδών της κλασικής κιθάρας για τα Μουσικά Σχολεία, στο πλαίσιο των δράσεων του Ινστιτούτου Εκπαιδευτικής Πολιτικής (Ι.Ε.Π.) του Υπουργείου Παιδείας.\nΟ καθηγητής Σταύρος Κατηρτζόγλου, μιλάει ορμώμενος και από την εμπειρία που απέκτησε στο παρελθόν από την εκλεγμένη θέση ως υποδιευθυντή Μουσικού Γυμνασίου – Λυκείου της Παλλήνης. Ένα θεσμό, που φέτος συμπληρώνει 29 έτη δημιουργικής προσφοράς, τον οποίο ο ομιλών, υπηρετεί έως σήμερα, διδάσκοντας κλασική κιθάρα και διευθύνοντας το μαθητικό κιθαριστικό μουσικό σύνολο «Αθηνά».\nΑφορμή για τη συζήτησή μας, υπήρξε μια υπέροχη συναυλία παλαιάς μουσικής στο Athenaeum, όπου το ConAnima Ensemble, στο οποίο ο Σταύρος Κατηρτζόγλου συμμετέχει με την ερμηνεία μπαρόκ λαούτου, συνόδευσε μουσικά την αφήγηση ενός υπέροχου αναγεννησιακού παραμυθιού, «Ο Πρίγκιπας Αριόστο» που δημιούργησε η ιστορικός τέχνης και εικαστικός, Χαρά Παπαθεοδώρου.\nΜιλήσαμε για την προσφορά του θεσμού των μουσικών σχολείων στη λόγια και την παραδοσιακή μουσική, καθώς και για τα προβλήματά τους. Το κυριότερο: η έλλειψη διδακτικού προσωπικού! Όχι τόσο στα μαθήματα γενικής Παιδείας, όσο κυρίως στους καθηγητές μουσικών οργάνων. Και ιδού ο παραλογισμός… να διορίζονται διδάσκοντες βαίνοντας προς τη λήξη της σχολικής χρονιάς, ενώ απομένουν ένα ή δυο μαθήματα πριν τη λήξη της! Και όταν ρωτώ τις προτάσεις του για εκπαιδευτικές μεταρρυθμίσεις, η απάντησή του με ξαφνιάζει: «Πριν την όποια μεταρρύθμιση, εκείνο που χρειάζεται είναι να εφαρμόζονται οι νόμοι!»\nΟ Σταύρος Κατηρτζόγλου, με συγκινεί βαθύτατα, ολοκληρώνοντας το βιογραφικό του με τη φράση: «…ελπίζει να διδάσκει ως το τέλος του. Όνειρο της ζωής του είναι να μην πάρει σύνταξη ποτέ!»\nΜια σπάνια στάση ζωής που δικαιώνει τη φράση ενός πανεπιστημιακού μου δασκάλου: «Τους θεσμούς εμείς τους κάνουμε!»\n«Ένα μόνο πρόβλημα θα αναφέρω που είναι και το πιο σημαντικό: η έλλειψη εκπαιδευτικού προσωπικού! Οι αναπληρωτές εκπαιδευτικοί στη μουσική ποτέ δεν έρχονταν την 1η Σεπτεμβρίου που ξεκινούν τα σχολεία και από τις χρονιές της κρίσης και μετά, έχουμε ελλείψεις γύρω στο 1/3 των καθηγητών που δεν έρχονται ποτέ. Φέτος ήρθαν καθηγητές τώρα, βαίνοντας προς τη λήξη της σχολικής χρονιάς! Το αστείο είναι ότι οι καθηγητές που ήρθαν τώρα, είχαν μόνο ένα μάθημα στο Λύκειο και μετά πάνε για εξετάσεις!»\nΤ.Β. Έχετε διατελέσει υποδιευθυντής στο πρώτο μουσικό σχολείο που ιδρύθηκε στη χώρα μας: το Μουσικό Γυμνάσιο-Λύκειο Παλλήνης. Τι σηματοδότησε αυτή η εμπειρία για σας, αυτή η εξέλιξη στην καριέρα σας;\nΣ.Κ. Ήμουν για μια τετραετία υποδιευθυντής στο Μουσικό Σχολείο της Παλλήνης. Αυτό με έκανε να δουλέψω αρκετές εκατοντάδες ώρες εκτός ωραρίου και με αυτό τον τρόπο να μου μείνει αυτό ως… «κουσούρι»! Αγάπησα ακόμη παραπάνω το σχολείο από αυτή τη θέση.\nΤ.Β. Ποιοι είναι κατά τη γνώμη σας οι σημαντικότεροι στόχοι του θεσμού των μουσικών σχολείων και κατά πόσον έχουν επιτευχθεί;\nΣ.Κ. Καταρχήν, το Μουσικό Σχολείο Παλλήνης ιδρύθηκε το 1988. Στον ιδρυτικό Νόμο αναφέρεται ότι: «σκοπός της ίδρυσης, είναι η προετοιμασία και κατάρτιση των νέων που επιθυμούν να ακολουθήσουν επαγγελματικά την κατεύθυνση της μουσικής, χωρίς να υστερούν στη γενική Παιδεία». Αυτός είναι και παραμένει ο σκοπός όλων των μουσικών σχολείων. Σε ό,τι αφορά τη γενική Παιδεία, η Παλλήνη «φιγουράρει» μέσα στην αφρόκρεμα των σχολείων της χώρας από άποψη επιτυχίας στα ΑΕΙ. Ακόμη και από γνωστά ιδιωτικά σχολεία, είναι μπροστά στις λίστες! Αυτό βέβαια, οφείλεται και στην ποιότητα των παιδιών. Κατά κανόνα, ένας γονιός που θα στείλει το παιδί του στο μουσικό σχολείο, έχει κουλτούρα. Επομένως και το παιδί του, μεγαλώνει σε ένα περιβάλλον με κάποιες ποιότητες (πχ διαθέτει πλούσιο λεξιλόγιο κτλ) οπότε ο εκπαιδευτικός έχει προνομιακό υλικό. Η καλλιτεχνική εκπαίδευση των παιδιών αντανακλάται στη γενικότερη συμπεριφορά τους, την εξευγενίζει. Δεν είναι τυχαίο, ότι στο σχολείο μας δεν υπάρχει σχολική βία! Το bulling είναι άγνωστο! Αυτό είναι πολύ σημαντικό σε μια εποχή που τα σχολεία αντιμετωπίζουν δυσθεώρητα προβλήματα, όπως πχ τα ναρκωτικά, που διεισδύουν όλο και περισσότερο ακόμα και στα Γυμνάσια.\nT.B. Ως προς την εκπαιδευτική προσφορά του θεσμού, θα θέλατε να παρατηρήσετε κάτι;\nΣΤ.Κ. Σε ό,τι αφορά την εκπαιδευτική προσφορά του θεσμού στην ευρύτερη κοινωνία, παρατηρείται ότι τόσο στην παραδοσιακή, όσο και στην Ευρωπαϊκή μουσική βλέπουμε μουσικούς με εκπαιδευτική καταγωγή από μουσικά σχολεία. Αυτό δεν φαίνεται τόσο πολύ στην Ευρωπαϊκή μουσική, γιατί στην ανάπτυξή της συμβάλλουν επίσης οι Σχολές Μουσικών Σπουδών, όπου εισάγονται πολλοί από τους απόφοιτους μας, καθώς και τα ωδεία. Σήμερα πολλοί επαγγελματίες μουσικοί που προέρχονται από το σχολείο μας είναι αξιολογότατοι! Η μεγάλη προσφορά του θεσμού των μουσικών σχολείων, φάνηκε ακόμη περισσότερο στον τομέα της Παραδοσιακής μουσικής. Σήμερα οι επαγγελματίες της παραδοσιακής εκπαίδευσης προέρχονται από τα μουσικά σχολεία, γιατί είναι η πρώτη επίσημη τυπική οργανωμένη εκπαιδευτική προσπάθεια στην παραδοσιακή μουσική, οπότε εκεί είναι φανερό το έργο.\nΤ.Β. Ποια είναι κατά τη γνώμη σας τα σημαντικότερα προβλήματα του θεσμού των μουσικών σχολείων;\nΣ.Κ. Ένα μόνο πρόβλημα θα αναφέρω που είναι και το πιο σημαντικό: η έλλειψη εκπαιδευτικού προσωπικού! Οι αναπληρωτές εκπαιδευτικοί στη μουσική ποτέ δεν έρχονταν την 1η Σεπτεμβρίου που ξεκινούν τα σχολεία και από τις χρονιές της κρίσης και μετά, έχουμε ελλείψεις γύρω στο 1/3 των καθηγητών που δεν έρχονται ποτέ. Φέτος ήρθαν καθηγητές τώρα, βαίνοντας προς τη λήξη της σχολικής χρονιάς! Το αστείο είναι ότι οι καθηγητές που ήρθαν τώρα, είχαν μόνο ένα μάθημα στο Λύκειο και μετά πάνε για εξετάσεις! Όπως καταλαβαίνετε, έτσι δεν μπορεί να στηθεί ορχήστρα, δεν μπορεί να υπάρξει συνέχεια σε μια ομάδα οργάνων στα xάλκινα, στα κοντραμπάσα, στο όμποε κτλ. Όλες αυτές οι τάξεις έχουν πάθει καθίζηση και αυτό αποτελεί φοβερά ανασταλτικό παράγοντα στη λειτουργία του σχολείου. Τα κενά, παρατηρούνται μόνο στη διδασκαλία μουσικών οργάνων που θεωρούνται πολυτέλεια. Στα υπόλοιπα μαθήματα υπήρχαν καθυστερήσεις που όμως καλύπτονταν σύντομα πάντα.\nΤ.Β. Έχετε κάποια πρόταση σε σχέση με αυτό;\nΣτ.Κ. Είναι απλό: να γίνονται οι προσλήψεις στην ώρα τους! Περισσότερη χρηματοδότηση για τις προσλήψεις. Συχνά στις προτάσεις για την παιδεία, γίνεται λόγος για την ανάγκη μεταρρυθμίσεων. Πριν την όποια μεταρρύθμιση, εκείνο που χρειάζεται είναι να εφαρμόζονται οι νόμοι. Αν εφαρμόζονται οι νόμοι είναι όλα καλά! Σήμερα ο ένας στους τέσσερις μαθητές εισάγεται στο μουσικό σχολείο. Ως υποδιευθυντής, είχα καθιερώσει την ηλεκτρονική υποβολή και οι αιτήσεις πολλαπλασιάστηκαν! Για να λειτουργήσει σωστά ένα σχολείο χρειάζονται κτίριο, οι μαθητές και οι δάσκαλοι. Οι δυο πρώτοι παράγοντες υφίστανται και χωλαίνουμε στον τρίτο παράγοντα: του Δασκάλους.\nΤ.Β. Τα σύγχρονα εκπαιδευτικά μοντέλα στοχεύουν στην καλλιέργεια επικοινωνιακών, κοινωνικών και κυρίως μεταγνωστικών δεξιοτήτων. Νομίζετε ότι το σύγχρονο εκπαιδευτικό σύστημα της Δημόσιας Τυπικής Εκπαίδευσης, κατόρθωσε τη μετάβαση από την πρακτική της αποστήθισης, στην υιοθέτηση δεξιοτήτων κριτικής σκέψης εκ μέρους των μαθητών;\nΣτ.Κ. Δεν είμαι ειδικός για να μιλήσω συνολικά για την Παιδεία. Προφανώς η «παπαγαλία» είναι απαράδεκτη ως πρακτική. Όμως, στο μάθημα της κιθάρας και γενικότερα των μουσικών οργάνων, όπως γνωρίζετε, η αποστήθιση είναι απαραίτητη και αποτελεί σημαντικό αντικείμενο μελέτης. Σε ό,τι αφορά την κριτική σκέψη των νέων, βελτιώνεται χρόνο με το χρόνο. Οι νέοι έχουν κριτική σκέψη! Εκεί που υπάρχει έλλειψη, είναι σε αξίες και πρότυπα. Είναι κάτι για το οποίο φταίμε οι δάσκαλοι, οι εκπαιδευτικοί και η Κοινωνία γενικότερα, που ενώ έχει αξίες και ιδανικά, δεν τα εμφυσά, δεν τα εμπνέει στους μαθητές. Τα παιδιά των μουσικών σχολείων έχουνε κουλτούρα και αυτό αποτυπώνεται στη διαδρομή τους από τη Α΄Γυμνασίου έως την Γ΄Λυκείου. Στο πώς διαχειρίζονται τον πολιτισμό, που τον μάθανε βήμα βήμα. Για παράδειγμα, παρατηρούμε το φαινόμενο ο μαθητής της Γ΄Λυκείου να κάνει παρατήρηση στον μικρό μαθητή να μην μιλάει ή να μην χειροκροτεί στα κενά μεταξύ των έργων μιας συναυλίας. Δηλαδή, οι ίδιοι οι μαθητές διδάσκουν την κουλτούρα στους μικρότερους! Το βλέπουμε επίσης στις εκδρομές, όπου θα αναζητήσουν στο μουσείο συγκεκριμένα έργα που έχουν υπόψη και ζητήσουν πληροφορίες σχετικά. Για παράδειγμα, είχαμε πάει με τα παιδιά παλαιότερα μια εκδρομή στην Ιταλία και επισκεπτόμενοι το μουσείο της Φλωρεντίας, έκανε εντύπωση στον ξεναγό που τα παιδιά λέγανε: «που είναι η “Άνοιξη” του Μποτιτσέλι;» Αυτό είναι που προσφέρουν τα μουσικά σχολεία: την oλιστική μουσική προσέγγιση, όχι μόνο για τη μουσική, αλλά γενικότερα για την Τέχνη και τον Πολιτισμό.\nΤ.Β. Στο πλαίσιο του μουσικού σχολείου Παλλήνης, διευθύνετε με τον Αστρινό Καραγιωργάκη, το κιθαριστικό μουσικό σύνολο «Αθηνά». Θα θέλατε να αναφερθείτε στις επικείμενες δραστηριότητες του συνόλου;\nΣτ.Κ. Η αλήθεια είναι ότι κάνουμε πολλή δουλειά για το σύνολο, δεδομένου ότι οι παρτιτούρες των έργων που ερμηνεύει είναι όλες διασκευές δικές μας, αλλά και πρωτότυπες συνθέσεις. Καμιά φορά εμπλέκονται και οι μαθητές, αλλάζουν κάτι. Ξέρετε, ένα μαθητικό μουσικό σύνολο έχει μια ιδιομορφία: ότι ανανεώνονται συνεχώς τα μέλη του, γιατί κάθε χρόνο φεύγει η Γ΄ Λυκείου και εντάσσονται οι μικροί μαθητές. Εμείς δεχόμαστε τους μαθητές από τη Β΄ Γυμνασίου που έχουν εγκλιματιστεί περισσότερο και παραμένουν στο σύνολο έως την Γ΄ Λυκειου, όπου εξελίσσονται. Αλλά αυτή η συνεχής ανανέωση μελών συμβαίνει σε όλα τα μαθητικά μουσικά σύνολα. Αυτό δεν αποτελεί ιδιαίτερο πρόβλημα, γιατί ο σκοπός είναι εκπαιδευτικός, δεν είναι η τελειότητα. Θεωρώ ότι θα είχε ενδιαφέρον να σας εξηγήσω το πώς έχουμε οργανώσει το σύνολο, με ποια στρατηγική για να καλύψουμε αυτή την αδυναμία. Αποφασίσαμε να παίρνουμε 16 παιδιά στο σύνολο, τέσσερα σε κάθε φωνή, αφού είναι τετράφωνο. Ένα από τα παιδιά της κάθε φωνής, είναι leader. Ο επικεφαλής, όπου θα δουν τη δακτυλοθεσία και θα ακολουθήσουν τα υπόλοιπα μέλη της φωνής. Έτσι λειτουργεί πάρα πολύ καλά και επιπλέον διευκολύνει τις πρόβες, γιατί μπορούμε να κάνουμε πρόβες ανά φωνή, ανά δυο φωνές ή ανά τέσσερα σύνολα. Δηλαδή, αν ένας από κάθε φωνή πάει σε μια αίθουσα και κάνει πρόβες, είναι ένα κουαρτέτο πλήρες. Έτσι τελειώνοντας τη δουλειά του συνόλου, μπορεί να δουλέψει και ένα δικό του σύνολο κουαρτέτο για να το εντάξουμε στο πρόγραμμα. Αυτό έχει δουλέψει πολύ ωραία τα τελευταία χρόνια που το εφαρμόσαμε. Επίσης εμπλουτίσαμε το σύνολο με μια κιθάρα 8βα μπάσο και θέλουμε να το εμπλουτίσουμε και με μια κιθάρα 8βα, για να διευρυνθεί το ηχόχρωμα του συνόλου.\nΤ.Β. Ποια είναι τα καλλιτεχνικά σας σχέδια με το κιθαριστικό σύνολο «Αθηνά»;\nΣτ.Κ. Τον Οκτώβριο θα μας επισκεφθεί μια Big Band ενός Γερμανικού Σχολείου προσκεκλημένη του συνόλου Αθηνά και εμείς αντιστοίχως θα φιλοξενηθούμε από το σχολείο τους, το Νοέμβριο. Eίναι από το Νουρτίγκεν, κοντά στη Στουτγάρδη. Θα συμπράξουμε μαζί θα κάνουμε από κοινού μια συναυλία στο Ινστιτούτο Γκαίτε. Το ενδιαφέρον σε αυτό έγκειται στο ότι πρόκειται για σχολείο Ρούντολφ Στάινερ (Rudolf Steiner) που σημαίνει αυτοδιαχειριζόμενο, χωρίς Διευθυντή! Το διαχειρίζονται τέσσερις καθηγητές, τέσσερις γονείς και μαθητές, δηλαδή διευθύνεται από Συμβούλιο με οικολογικές και καλλιτεχνικές αναζητήσεις, είναι ιδιαίτερο σχολείο. Αυτή είναι μια αλυσίδα παγκόσμια σχολείων ήταν ένας εξαιρετικός εκπαιδευτικός Γερμανός καθηγητής, ο Στάινερ. Αυτή τη στιγμή όλες μου οι συνεννοήσεις γίνονται με μητέρα μαθητή, που είναι εθελόντρια και έχει αναλάβει το μάνατζμεντ. Η δε διευθύντρια της μπάντας, είναι Δικαστικός! Το σύνολο προσπαθεί κάθε χρόνο να έρχεται σε επαφή με κάποιο φεστιβάλ το Καλοκαίρι πήγαμε στα Ανώγεια και στο Μόλυβο τα δυο τελευταία χρόνια. Φέτος που ετοιμάζουμε το ταξίδι στη Γερμανία δεν θα πάμε οργανωμένα, αλλά συστήνουμε στα παιδιά να πάνε σε φεστιβάλ κιθάρας.\nΤ.Β. Πώς πληροφορηθήκατε γι΄ αυτό το σχολείο;\nΣ.Κ. Από την Καθηγήτρια των Γερμανικών. Να προσθέσω ότι οι εκδρομές στο εξωτερικό σε περιόδους κρίσης είναι μεγάλο πρόβλημα. Εμείς επιλέγουμε αυτές τις εκδρομές, τις ανταλλαγές που είναι επιδοτούμενες, έτσι ώστε να ακολουθεί όλο το σύνολο. Γιατί, αν πάνε μόνο οι μαθητές που διαθέτουν τα 500-600 ευρώ, θα είναι το ¼ του συνόλου! Εμείς καταφέραμε με 150,00 ευρώ να πάμε και να έρθουμε στη Γερμανία με όλα τα έξοδα καλυμμένα για μια εβδομάδα! Αυτό είναι επιδοτούμενο από το Γερμανικό Κράτος από έναν οργανισμό νέων μουσικών. Το προηγούμενο ταξίδι που πήγαμε στη Φρανκφούρτη, ήταν επιδοτούμενο από το Ινστιτούτο Γκαίτε.\nΤ.Β. Ο Gardner, διατύπωσε τη θεωρία των πολλαπλών τύπων νοημοσύνης- μια εκ των οποίων είναι η μουσική νοημοσύνη. Τι θα συμβουλεύατε ένα γονιό, ο οποίος υποβαθμίζει το γεγονός ότι το παιδί του έχει ανεπτυγμένη τη μουσική νοημοσύνη και προσπαθεί να το πείσει να ακολουθήσει σπουδές άσχετες με τη μουσική;\nΣτ.Κ. Πολύ ενδιαφέρουσα ερώτηση. Βέβαια ο Gardner ήταν και εξαιρετικός πιανίστας, οπότε ίσως μερολήπτησε… Όλες οι σύγχρονες μελέτες, όλες οι παιδαγωγικές μέθοδοι παγκοσμίως, έχουν αναδείξει τις τέχνες ως καταλύτη στην εκπαίδευση. Αυτό είναι επιστημονικό γεγονός αποδεδειγμένο. Επομένως, δεν τίθεται θέμα αν η τέχνη και ιδιαίτερα η μουσική τέχνη, συμβάλλει στην εκπαίδευση. Αυτό είναι αυτονόητο! Το να πάρει όμως κάποιος απόφαση να ακολουθήσει μουσικές σπουδές, είναι άλλο, υπεισέρχονται και άλλοι παράγοντες μέσα. Αυτό που θα έλεγα σε έναν γονέα, είναι να υποστηρίζει τις επιλογές του παιδιού του! Αυτό είναι το μόνο που μπορεί να κάνει, είναι το καλύτερο που μπορεί να κάνει, όποιες και αν είναι αυτές. Δεν μπορεί κάποιος να είναι απόλυτος. Το κάθε παιδί είναι μια ιδιαίτερη προσωπικότητα. Θα πρέπει κανείς να το βοηθήσει να μετρήσει τις δυνάμεις του και να δει αν σε αυτό τον ανταγωνισμό-τον πολύ σκληρό, όπως είναι το επαγγελματικό μουσικό πεδίο- μπορεί το παιδί να ανταπεξέλθει. Πιθανόν και εγώ να απέτρεπα ένα παιδί να γίνει επαγγελματίας. Η μουσική έχει επιτελέσει το έργο της και αν ασχοληθεί κανείς ως ερασιτέχνης.\nΤ.Β. Είστε εδώ και πολλά χρόνια εκπαιδευτικός και έχουν περάσει από τα χέρια σας γενιές μαθητών. Νομίζετε ότι το επίπεδο των μαθητών (αφενός από άποψη πνευματικού επιπέδου και αφετέρου από άποψη τεχνικής) βαίνει αυξανόμενο ή μειούμενο;\nΣτ.Κ. Αυτό που μπορώ να γενικεύσω, είναι ότι αριθμητικά είναι μάλλον μειούμενο το σύνολο των μαθητών που είναι σπουδαστές μουσικού οργάνου. Αυτό είναι ευκαιριακό νομίζω, λόγω της κρίσης και των πολλαπλών υποχρεώσεων των μαθητών. Όμως η ποιότητα των δασκάλων, από την εποχή που ξεκίνησα να διδάσκω, έχει κάνει άλματα! Έχουμε πλέον αξιολογότατους και καταρτισμένους δασκάλους μουσικής και αυτό φαίνεται και στα παιδιά. Η τεχνική αρτιότητα των παιδιών είναι σίγουρα πολύ καλύτερη από πριν 10, 20 ή 30 χρόνια. Αυτό είναι βέβαιο και μας κάνει αισιόδοξους. Άρα τελικά, βαίνει αυξανόμενη τόσο τεχνικά, όσο και ως μουσική πράξη από ένα παιδί που θα ασχοληθεί επαγγελματικά.\nΤ.Β. Έχετε συγγράψει με τον Α. Καραγεωργάκη, μεθόδους κλασικής κιθάρας που περιλαμβάνουν μεταξύ άλλων και δικές σας ενδιαφέρουσες διασκευές. Μου έκανε εντύπωση, ότι έχετε εντάξει και έργα ρεπερτορίου της λεγόμενης κλασικής μουσικής πχ Beethoven, Bizet κτλ συνθέτες το έργο των οποίων δεν εντάσσεται στην ύλη της κλασικής κιθάρας. Για ποιους λόγους θεωρείτε σημαντική τη διεύρυνση του κιθαριστικού ρεπερτορίου;\nΣτ.Κ. Δεν θα τολμούσα να μεταγράψω Beethoven. Δεν νομίζω ότι ο Beethoven θα μπορούσε εύκολα να μεταγραφεί για κιθάρα και δεν θεωρώ μεταγραφή μια απλή παράθεση της μελωδίας ενός έργου του Beethoven. To κάνω μόνο για να εμπλουτίσω τα ακούσματα των αρχάριων μαθητών. Γι΄αυτό, στις μεθόδους για αρχάριους, προσπαθώ να εντάξω όλα τα είδη, ώστε ο μαθητής να έρθει σε επαφή με παραδοσιακή μουσική, τζαζ, λόγια μουσική κτλ. Τις μεθόδους διδασκαλίας αυτές τις συγγράψαμε με τον κ. Αστρινό Καταργιωργάκη. Δυο χρόνια ασχολούμαστε με αυτές και τώρα τις βελτιώνουμε, δοκιμάζοντάς τες στην πράξη πιστεύοντας ότι είναι χρήσιμο κάποια μέθοδος να είναι όλα σε ένα: σπουδές, ασκήσεις, prima vista ρεπερτόριο, ιστορία της κιθάρας, προτάσεις δημιουργικότητας και οργάνωση μελέτης. Όλα αυτά τα αντικείμενα, περιλαμβάνονται σε τρία τεύχη που προσδιορίζουν 6 επίπεδα σπουδών. Αυτά τα έχουμε διαθέσει ελεύθερα στο διαδίκτυο, στο νέο site που έχουμε φτιάξει http://citharista.eu/ όπου κανείς μπορεί να βρει εκτός από τις μεθόδους διδασκαλίας και σημειώσεις για την ιστορία του οργάνου, καθώς και πρωτότυπες παρτιτούρες για σόλο και σύνολα κιθάρας.\nΠροσπαθούμε να δημιουργήσουμε ένα κόμβο ελεύθερης διακίνησης, όπου οι παρτιτούρες να διατίθενται ελεύθερα. Η μέθοδος είναι ηλεκτρονική. Πιθανώς να την εκδώσουμε σε εκδοτικό οίκο, αλλά ουσιαστικά είναι η εξέλιξη της προηγούμενης μεθόδου που έχω διαθέσει επίσης ελεύθερα στο διαδίκτυο πιο οργανωμένη και πιο συγκροτημένη.\nΤ.Β. Εκτός από σολίστ κλασικής κιθάρας ασχολείστε επαγγελματικά με την παλαιά μουσική, παίζοντας μπαρόκ λαούτο (theorbο lute). Προσφάτως, είχατε συμμετάσχει με το σύνολο ConAnimma Ensemble σε μια πολύ όμορφη συναυλία στο Athenaeum, όπου παρουσιάσατε τη μουσική ενός αναγεννησιακού παραμυθιού, (της εικαστικού, Ιστορικού Τέχνης, Χαράς Παπαθεοδώρου) με τίτλο «Ο Πρίγκιπας Αριόστο». Θα θέλατε να μας μιλήσετε για τη σχέση σας με το μπαρόκ λαούτο και τις πιθανές κοινές αναλογίες αυτού του μουσικού οργάνου με την κλασική κιθάρα;\nΣτ.Κ. Στο ConAnima Ensemble, που είναι μετεξέλιξη του Συνόλου Κέλσος, συμμετέχω στο μπάσο κοντίνουο ως λαουτίστας. Δηλαδή, πέντε από τα έξι μέλη του, δημιούργησαν το ConAnimma Ensemble. To μπαρόκ λαούτο είναι ένα αγαπητό, ένα υπέροχο όργανο. Σε πρόσφατο άρθρο μου στο TaR, γράφω ότι γενικά τα λαούτα και η βιχουέλα βέβαια, είναι από τα πιο προσφιλή για μεταγραφές. Είναι για την αναγέννηση και το μπαρόκ ότι είναι η κιθάρα σήμερα. Είναι τόσο κοντινός ο ήχος, υπάρχει πολύ μεγάλη συγγένεια στα όργανα (ιδιαίτερα με το Αναγεννησιακό λαούτο, γιατί το μπαρόκ έχει κάπως διαφορετικό κούρδισμα, οπότε χρειάζεται καλύτερη προσαρμογή), οι αναλογίες είναι πράγματι πολλές.\nΤ.Β. Θέλετε να μου πείτε λίγο τα κοινά σημεία μπαρόκ λαούτο και κλασικής κιθάρας\nΣτ.Κ.To κούρδισμα του 13χορδου μπαρόκ λαούτου είναι: φα-ρε-λα- φα- ρε- λα και μετά υπάρχει μια ολόκληρη σκάλα που κατεβαίνει προς τα μπάσα: σολ-φα –μι – ρε- ντο – σι- λα, από την ψιλή χορδή προς τη βαθύτερη. Συνεπώς, έχουμε έξι χορδές, όπως της κιθάρας, με διαφορετικό κούρδισμα και μια ολόκληρη σειρά (μια οκτάβα μπάσα) ελεύθερες, ανοικτές χορδές, που μας δίνουν τη δυνατότητα να έχουμε οποιοδήποτε βαθύ μπάσο, μέχρι το χαμηλό λα. Υπάρχουν δυσκολίες βέβαια στη μεταφορά από τη θεόρβη στην κιθάρα, γιατί δεν αντιστοιχεί ακριβώς η έκταση. Αλλά είναι τόσο συγγενή όργανα, η τεχνική τους είναι παραπλήσια, παίζεται με τα δάκτυλα, έχει συγχορδίες, τα λεγκάτι είναι ίδια με τις κιθάρας, τα μπαρέ και γενικά όλες σχεδόν οι τεχνικές της κλασικής κιθάρας, εφαρμόζονται στο λαούτο.\nT.B. Παίζετε από παρτιτούρες ή από ταμπλατούρες;\nΣτ.Κ. Παίζω και από παρτιτούρα και από ταμπλατούρα (άλλοι προτιμούν τον όρο: “ταμπουλατούρα”). Η ανάγνωση της ταμπλατούρας δεν είναι τόσο δύσκολη, είναι πάρα πολύ απλή. Ένας έμπειρος κιθαριστής σε μια εβδομάδα θα μάθει να διαβάζει ταμπλατούρα. Εγώ εφαρμόζω κιθαριστική τεχνική πάνω στο λαούτο, παίζω με νύχια, ενώ κανονικά το μπαρόκ λαούτο παίζεται χωρίς νύχια.\nΤ.Β. Eίναι γνωστό ότι έχετε αναλάβει εκπαιδευτικά projects για τη διδασκαλία της κλασικής κιθάρας στη Μέση εκπαίδευση σε συνεργασία με το Ινστιτούτο Εκπαιδευτικής Πολιτικής. Εάν σας ζητούσε ο εκάστοτε Υπουργός Παιδείας να προτείνετε μεταρρυθμίσεις για το ζήτημα αυτό, ποιοί θα ήταν οι άξονες προτεραιοτήτων σας;\nΣτ.Κ. Στα 29 χρόνια που λειτουργούν τα μουσικά σχολεία, ουσιαστικά δεν υπήρχε συγκροτημένο πρόγραμμα σπουδών. Πριν δυο χρόνια, το Ι.Ε.Π. επέλεξε, βάσει φακέλου προσόντων, εμένα και αρκετούς άλλους συναδέλφους και δημιουργήσαμε μια ομάδα στο πλαίσιο της οποίας συγγράψαμε το πρόγραμμα σπουδών της κιθάρας για τα μουσικά σχολεία. Είναι εξαιρετικά ενδιαφέρον πιστεύω γενικότερα για τους κιθαριστές. Παράλληλα, συγγράφηκε ο οδηγός του εκπαιδευτικού, ένα βιβλίο που βοηθά τον εκπαιδευτικό να εφαρμόσει αυτό το πρόγραμμα με συμβουλές και μουσικά κείμενα που διευκολύνουν την ανάγνωση και την εφαρμογή του προγράμματος σπουδών. Αυτά τα δυο συγγράμματα μπορεί κανείς να τα βρει στη διεύθυνση: http://pmglp.org/01in/prog_spoudon/ps_kithara.pdf και για τον οδηγό εκπαιδευτικού στο http://pmglp.org/01in/prog_spoudon/oe_kithara.pdf\nΤο πρόγραμμα σπουδών της κλασικής κιθάρας είναι ένα κείμενο 48 σελίδων, όπου περιλαμβάνεται βήμα-βήμα, τεχνική με τεχνική και με ενδεικνυόμενα έργα, η προτεινόμενη διδακτική πορεία του μαθητή για τα πρώτα 6 χρόνια (από Α΄Γυμνασίου έως Γ΄ Λυκείου) όπου αντιστοιχεί περίπου με προχωρημένη Μέση στην Γ΄Λυκείου. Πολλά παιδιά, που έχουν και στο Δημοτικό προηγούμενη εκπαίδευση, το υπερβαίνουν. Γιατί όταν ο μαθητής έρθει στο σχολείο, τον κατατάσσουμε σε ένα επίπεδο από το 1 μέχρι το 6. Ένας μαθητής λοιπόν της Α΄Γυμνασίου που έχει μια προηγούμενη εκπαίδευση, μπορεί να καταταγεί στο 2ο ή στο 3ο επίπεδο, οπότε να υπερβεί το 6ο. Αυτοί οι μαθητές, συνεχίζουν εκτός προγράμματος πιο προχωρημένες τεχνικές.\nΣε ό,τι αφορά τις μεταρρυθμίσεις, δεν νομίζω ότι αυτό είναι το πρόβλημα στη Δημόσια μουσική Εκπαίδευση. Αυτό που χρειάζεται είναι να εφαρμοστούν οι υπάρχοντες νόμοι! Να εφαρμοστούν τα προγράμματα σπουδών, οι καθηγητές να έρχονται όλοι στην έναρξη του σχολικού έτους, να υπάρχει επαρκής χρηματοδότηση, γιατί τα σχολεία πλέον παίρνουν λιγότερα χρήματα, ενώ έχουν περισσότερες ανάγκες από παλαιότερα. Ένα σχολείο σήμερα έχει ανάγκη από υπολογιστές, φωτοτυπικά, χαρτί, μελάνι - όλα αυτά τα έξοδα δεν υπήρχαν πριν. Δυστυχώς, έχουν μειωθεί οι χρηματοδοτήσεις, ενώ έχουν αυξηθεί τα έξοδα. Έτσι αναγκαζόμαστε να ζητάμε από τους γονείς να συνεισφέρουν αναλώσιμα πχ χαρτί. Άρα, η πρόβλεψη για χρηματοδότηση που να καλύπτει πάγιες ανάγκες, όπως την έκδοση μουσικών βιβλίων, συνιστά μια μεταρρύθμιση…. Επίσης, βάσει νόμου, προβλέπεται η αξιολόγηση του προσωπικού, αλλά δυστυχώς στην πράξη δεν εφαρμόζεται.\nΤ.Β. Αυτό για να το αναφέρετε έχετε κάποιο λόγο. Όταν προσπάθησε να εφαρμοστεί αξιολόγηση, υπήρχαν αντιδράσεις. Έχετε την αίσθηση ότι γενικότερα στα σχολεία (όχι ειδικά στο δικό σας) δεν γίνεται καθόλου;\nΣτ.Κ. Πρέπει να υπάρχει μια αξιολόγηση, ανεξαρτήτως των συνεπειών, ακόμη και ως υπόδειξη. Δεν είμαι αυτός που θα κρίνει τι επιπτώσεις θα έχει ο άριστος καθηγητής ή ο ανεπαρκής. Υπάρχουν φωτισμένοι δάσκαλοι, υπάρχουν δάσκαλοι που απλώς κάνουν το καθήκον τους και κάποιοι που θα μπορούσαν να κριθούν ως ανεπαρκείς! Αυτό πρέπει να αναδειχθεί κάποια στιγμή. Αν μου ζητούσατε να προτείνω ένα τρόπο αξιολόγησης (και τον έχω προτείνει στο δικό μου σύλλογο) είναι να βαθμολογείται ο εκπαιδευτικός από τη διεύθυνση, τους μαθητές και τους γονείς. Να αφαιρούνται οι καλύτερες και οι χειρότερες βαθμολογίες και να μένουν οι ενδιάμεσες. Σας πληροφορώ ότι ο μαθητής έχει απόλυτο κριτήριο αξιολόγησης. Ένας μέσος μαθητής σε ένα σχολείο, είναι σε θέση να κρίνει τους πάντες και τους κρίνει σωστά. Ακόμη και τους αυστηρούς καθηγητές, ο μαθητής γνωρίζει γιατί είναι «αυστηροί». Γιατί, αν ο Καθηγητής βαθμολογήσει όλους με 19 και 20, ο μαθητής καταλαβαίνει ότι τον «δουλεύει». Είτε θα πρέπει να καταργήσουμε τους βαθμούς (δεν είναι άσχημη ιδέα, μερικά εκπαιδευτικά συστήματα, τους έχουν καταργήσει). Όμως, εφόσον υφίσταται βαθμολογία, πρέπει να τηρείται. Εγώ είμαι αυστηρός στη δική μου βαθμολόγηση. Γιατί αν αριστεύουν όλοι, στερείται νοήματος κάθε βαθμολόγηση. Δεν έχει νόημα να δίνουμε έλεγχο στο μαθητή, ας τον καταργήσουμε! Στην περίπτωση αυτή, θα γνωρίζει ο μαθητής ότι εναπόκειται στη δική του συνείδηση το να προχωρήσει ή όχι και θα αναλάβει εξολοκλήρου την ευθύνη της προόδου του.\nΤ.Β. Στο βιογραφικό σας, αναφέρετε ότι θα θέλατε να εργάζεστε εσαεί και να μην συνταξιοδοτηθείτε! Αυτό δείχνει ολοφάνερα ότι η εργασίας σας, δεν είναι απλώς μέσο βιοπορισμού, αλλά τρόπος ζωής και μαρτυρά και το πόσο αφιερωμένος είστε στο λειτούργημά σας. Τι έχετε να συμβουλέψετε νέους εκπαιδευτικούς;\nΣτ.Κ. Αυτό το έγραψα ως σχήμα λόγου βέβαια, γιατί διαπίστωσα ότι όσο μεγαλώνω, τόσο μου αρέσει περισσότερο αυτή η δουλειά. Αυτό νομίζω ότι δεν διδάσκεται, απλά συμβαίνει... Τώρα ως προς τους νέους εκπαιδευτικούς. Έχουμε ένα εξαιρετικό δυναμικό δασκάλων. Ιδιαίτερα στην κιθάρα, είναι αξιολογότατοι. Αυτό που θα πρότεινα, είναι να συνεργαζόμαστε μεταξύ μας οι δάσκαλοι (ευτυχώς υπάρχουν οι νέες τεχνολογίες και βοηθάνε προς αυτή την κατεύθυνση, η συνεργασία δίνει καρπούς). Εφόσον υπάρχει αυτή η ευχέρεια τουλάχιστον στους μαθητές μου, τους το προτείνω. Για παράδειγμα, όταν τους βάλω ένα κομμάτι του Bach, θα τους πω «άκου όλη τη Σουίτα, στο σπίτι». Όσο περισσότερα έργα ακούν, τόσο κατανοούν και μπαίνουν μέσα στο πνεύμα. Τέλος, ως δάσκαλοι το κυριότερο που πρέπει να φροντίσουμε είναι να ακούμε και να αφουγκραζόμαστε προσεκτικά τους μαθητές μας.\nΤ.Β. Aυτό ακούγεται πολύ ωραίο…Για ποιο λόγο;\nΣτ.Κ. Γιατί οι μαθητές έχουν να μας δώσουν πράγματα, από τις αντιδράσεις τους στο μάθημα. Εμείς, οι δάσκαλοι της μουσικής, είμαστε και λίγο οι… ψυχολόγοι τους, εφόσον είναι ατομικό το μάθημα. Έχουμε αυτό το πλεονέκτημα. Θα κουβεντιάσουμε με το μαθητή, θα μάθουμε τα οικογενειακά του προβλήματα, θα μιλήσουμε για τους προβληματισμούς του και αυτή η προσέγγιση έχει πολλά θετικά στοιχεία.\nΤ.Β. Είχατε συμμετάσχει στο πρόγραμμα «Οδύσσεια» του ΙΕΠ, (τέως Παιδαγωγικό Ινστιτούτο). Θέλετε λίγο να μας μιλήσετε για τις ΤΠΕ πώς αξιοποιούνται σήμερα στο μάθημα της κιθάρας;\nΣτ.Κ. Tι να πρωτοπούμε για τις νέες τεχνολογίες. Είναι ένας κόσμος ολόκληρος! Νομίζω ότι είναι λίγο – πολύ γνωστά όλα αυτά (αναζήτηση παρτιτούρας αναζήτηση πληροφοριών, video mp3, επίσης υπάρχουν εκπαιδευτικά εργαλεία). Θα πρότεινα στους καθηγητές να ενσωματώνουν τις νέες τεχνολογίες στη διδασκαλία τους. Πέρσι είχε γίνει ένα project, από το Ι.Ε.Π. Ονομάζεται «Αίσωπος» και είναι εκπαιδευτικά σενάρια ηλεκτρονικής μορφής. Εκεί είχα δημιουργήσει τρία εκπαιδευτικά σενάρια http://aesop.iep.edu.gr/node/5690\nΤ.Β. Ποια άλλα καλλιτεχνικά σχέδια έχετε;\nΣτ.Κ. Συμμετέχω ως κιθαριστής στο σύνολο Carοusel που παίζουμε μουσική κυρίως της Ν. Ευρώπης. Με το σύνολο «Αθηνά» δώσαμε συναυλία στις 28 Απριλίου στο καλλιτεχνικό σχολείο Γέρακα. Είναι δύσκολο το επαγγελματικό, καλλιτεχνικό πεδίο, όπως ξέρετε-τα τελευταία χρόνια ιδιαίτερα-ελλείψει χρηματοδότησης. Οι συναυλίες λόγιας μουσικής είναι πλέον πολύ λίγες και βαίνουν ελαττωμένες. Θα συνεχίζω βέβαια να μεταγράφω και να διασκευάζω έργα, μου αρέσει να τα διαθέτω ελεύθερα στο διαδίκτυο. Άλλωστε, τα οικονομικά οφέλη από τις εκδόσεις είναι τόσο ελάχιστα που δεν αξίζει τον κόπο να μην διατίθενται και θα τα δημοσιεύω στο citharista.eu που αναφέραμε προηγουμένως. Με τους ConAnimma Ensemble και με τους Carousel, προσπαθούμε να ευοδωθούν οι προτάσεις που έχουμε κάνει για το καλοκαίρι κάποιες εμφανίσεις και στο Φεστιβάλ του Ρεθύμνου και σε διάφορους φορείς.Περιμένουμε αν θα καταφέρουμε να λύσουμε αυτό το «σταυρόλεξο για δυνατούς λύτες» που είναι ο σύγχρονος πολιτισμός στην Ελλάδα.\nΙστότοπος HOMO CITHARISTA μέθοδοι κιθάρας και κιθαριστικό υλικό\nIστότοπος Μουσικού Παλλήνης που δημιουργήθηκε το 2010 και συντηρείται από τον καθηγητή, Σταύρο Κατηρτζόγλου.\nΠρόγραμμα Σπουδών κιθάρας του ΙΕΠ\nΟδηγός Εκπαιδευτικού για την κιθάρα του ΙΕΠ